করোনাকালে বেকারত্ব ও সরকারের ‘অনুদার ছাড়’ - সরকারি চাকুরি\nকরোনাকালে বেকারত্ব ও সরকারের ‘অনুদার ছাড়’\nকরোনাকালে সব শ্রেণি ও পেশার মানুষ ক্ষতিগ্রস্ত হয়েছেন। ব্যবসায়ী থেকে উদ্যোক্তা, সংবাদমাধ্যম থেকে এনজিও\nসবার ওপর এর নেতিবাচক প্রভাব পড়েছে, এখনো পড়ছে। তবে সবচেয়ে বেশি ক্ষতিগ্রস্ত তরুণেরা।\nএই তরুণদের একাংশ সবে শিক্ষাঙ্গন পেরিয়ে চাকরির বাজারে প্রবেশের অপেক্ষায় ছিলেন। অপরাংশ শিক্ষাজীবনের শেষ ধাপে ছিল; যাঁরা স্নাতক সম্মান শেষ বর্ষ বা স্নাতকোত্তর শ্রেণির পরীক্ষার্থী ছিলেন।\nকরোনা তাঁদের জীবন থেকে ইতিমধ্যে দেড় বছর কেড়ে নিয়েছে। কবে করোনার অবসান হবে, শিক্ষা ও চাকরির বাজারে স্বাভাবিকতা ফিরে আসবে, এখনো নিশ্চিত নয়।\nএ অবস্থায় চাকরিপ্রার্থী তরুণেরা যে চাকরিতে প্রবেশের বয়সসীমা দুই বছর বাড়ানোর দাবি জানিয়ে আসছেন, তা অযৌক্তিক নয়। দেড় বছর ধরে সরকারি-বেসরকারি খাতে নতুন নিয়োগ হচ্ছে না। অনেক প্রতিষ্ঠান আর্থিক সমস্যার দোহাই দিয়ে হয় কর্মী ছাঁটাই করেছে, অথবা তাঁদের বেতন-ভাতা কমিয়ে দিয়েছে।\nএক পরিসংখ্যানে দেখা যায়, করোনাকালে বাংলাদেশে চাকরির বিজ্ঞপ্তি কমেছে ৭৬ শতাংশ। এই বিজ্ঞপ্তি মানে নতুন চাকরি নয়। কর্মীর অবসরে কিংবা অন্যত্র যাওয়ার কারণে শূন্যস্থান পূরণ।\nচাকরিতে প্রবেশের বয়স ৩২ বছর করার দাবিতে তরুণেরা একটি প্ল্যাটফর্ম করেছেন, যার নাম চাকরিপ্রত্যাশী যুব প্রজন্ম। এঁদের বেশির ভাগ সম্পূর্ণ বেকার। পড়াশোনার পাট শেষ বলে বাড়ি থেকে টাকাপয়সাও আনতে পারছেন না।\nআবার করোনার কারণে কোথাও আবেদন করবেন, সেই সুযোগও নেই। অপরাংশ পড়াশোনার শেষ ধাপে আছেন; কিন্তু কবে বকেয়া পরীক্ষা ও ক্লাস হবে, তাঁরা জানেন না। এক অস্থির ও অনিশ্চিত জীবন। নিরুপায় হয়ে এই তরুণেরা সরকারের নীতিনির্ধারকদের কাছে ধরনা দিচ্ছেন তাঁদের চাকরিতে প্রবেশের বয়সসীমা দুই বছর বাড়ানোর জন্য।\nতাঁরা তাঁদের দাবির কথা জানিয়ে রাষ্ট্রপতি, প্রধানমন্ত্রী, জাতীয় সংসদের স্পিকার বরাবর খোলা চিঠি দিয়েছেন। যদিও জানেন তাঁরা এই খোলা চিঠির জবাব কোনো দিন পাবেন না। পশ্চিমের উন্নত দেশগুলোতে যেকোনো নাগরিক তাঁর প্রেসিডেন্ট বা প্রধানমন্ত্রীকে চিঠি লিখলে জবাব পান।\nযদি সেই চিঠির বক্তব্য তাঁদের কাছে গ্রহণযোগ্য না-ও হয়, জানিয়ে দেন এই কারণে আপনার আবেদন গ্রহণ করা গেল না। এটাই হলো নাগরিকদের প্রতি রাষ্ট্রের দায়িত্ববোধ।\nচাকরিপ্রত্যাশী প্রজন্মের প্রতিনিধিরা কেবল খোলা চিঠি নয়, স্বরাষ্ট্রমন্ত্রী, রেলমন্ত্রী, নৌপরিবহন প্রতিমন্ত্রী, জনপ্রশাসন প্রতিমন্ত্রী, জাতীয় সংসদের চিফ হুইপ ও কয়েকজন সাংসদের সঙ্গে দেখা করে সরাসরি তাঁদের দাবির কথা জানিয়েছেন। আওয়ামী লীগের কয়েকজন তরুণ নেতার কাছেও গিয়েছেন।\nব্যক্তিগত আলোচনায় বেশির ভাগ মন্ত্রী-সাংসদ ও নেতা তাঁদের দাবির সঙ্গে একমত হয়েছেন। জাতীয় সংসদের গত অধিবেশনেও কোনো কোনো সাংসদ বিষয়টি তুলেছিলেন।\nকিন্তু এরপর সরকারের পক্ষ থেকে জনপ্রশাসন মন্ত্রণালয় যে আদেশ জারি করেছে, তাতে চাকরিপ্রত্যাশী তরুণেরা হতাশ। তাঁরা চেয়েছিলেন করোনার কারণে নিয়োগ বন্ধ ছিল, কোথাও আবেদন করতে পারেননি; সে জন্য চাকরিতে প্রবেশের বয়সসীমা দুই বছর বাড়িয়ে ৩২ বছর করা হোক।\nকিন্তু ১৯ আগস্ট জনপ্রশাসন মন্ত্রণালয়ের এক আদেশে ২১ মাস ছাড় দেওয়ার কথা বলা হয়েছে। তা-ও শর্ত সাপেক্ষে। সবাই এ সুযোগ পাবেন না। জনপ্রশাসন মন্ত্রণালয়ের আদেশে বলা হয়, ‘যেসব মন্ত্রণালয়, বিভাগ ও তার অধীন অধিদপ্তর, দপ্তর এবং সংবিধিবদ্ধ, স্বায়ত্তশাসিত বা জাতীয়কৃত প্রতিষ্ঠান কোভিড-১৯ (করোনাভাইরাস)\nপরিস্থিতির কারণে বিভিন্ন শ্রেণির সরকারি চাকরিতে (বিসিএস ছাড়া) সরাসরি নিয়োগের জন্য বিজ্ঞপ্তি প্রকাশ করতে পারেনি, সেসব প্রতিষ্ঠানকে আগামী ৩১ ডিসেম্বর পর্যন্ত প্রকাশিতব্য বিজ্ঞপ্তিতে প্রার্থীদের বয়সসীমা গত বছরের ২৫ মার্চ নির্ধারণ করতে হবে।’ গত বছর সাধারণ ছুটিতে ক্ষতিগ্রস্ত চাকরিপ্রার্থীদের পাঁচ মাস ছাড় দিয়েছিল সরকার। তরুণবান্ধব সরকারের ‘অনুদার ছাড়’।\nকরোনা ৩০ বছর পার করা তরুণদেরই ক্ষতিগ্রস্ত করেনি, ক্ষতিগ্রস্ত করেছে তাঁদের চেয়ে কম বয়সীদেরও। যে ছেলে বা মেয়েরা দেড় বছর ধরে স্নাতক সম্মান ও স্নাতকোত্তর পরীক্ষা দিতে পারলেন না, তাঁরাও ক্ষতিগ্রস্ত। করোনার শুরুতে যাঁদের বয়স ২৬ ছিল, তাঁরা এখন ২৮ বছর, যাঁদের বয়স ২৭ বছর ছিল, তাঁরা ২৯-এ পড়েছেন। অথচ তাঁদের শিক্ষাজীবন শেষ হয়নি।\nসরকারি ঘোষণা অনুযায়ী, ২০২০ সালের ২৫ মার্চ যাঁদের বয়স ৩০ বছর ছিল, তাঁরা চলতি বছর ৩১ ডিসেম্বর পর্যন্ত চাকরির আবেদন করতে পারবেন। কিন্তু বিসিএস পরীক্ষার্থীরা সে সময় পাবেন না।\nতাঁদের আগের নিয়ম মেনে আবেদন করতে হবে। অর্থাৎ যাঁদের বয়স ২০২০ সালের ২৫ মার্চ ৩০ বছর ছিল, শুধু তাঁরা সুযোগ পাবেন। স্বাভাবিক সময়ে ইতিমধ্যে দুটি বিসিএস পরীক্ষার চূড়ান্ত ফল বের হওয়ার কথা। একটিও বের হয়নি। তাহলে বিসিএস পরীক্ষার্থীরা বয়স ছাড়ের সুবিধা পাবেন না কেন?\nগত দেড় বছরে যাঁরা স্নাতক সম্মান শেষ বর্ষ ও স্নাতকোত্তর শ্রেণির শিক্ষার্থী ছিলেন, তাঁরাই-বা কী দোষ করেছেন? করোনা না থাকলে তাঁদের কেউ পরীক্ষা দিয়ে হয় চাকরিজীবনে ঢুকতেন, কেউ স্নাতক থেকে স্নাতকোত্তর শ্রেণিতে উন্নীত হতেন। তাঁদের জীবন থেকেও দেড়-দুই বছর হারিয়ে গেল।\nচাকরিপ্রত্যাশী প্রজন্মের তরুণেরা কেবল মন্ত্রী-প্রতিমন্ত্রী ও সাংসদদের কাছে ধরনা দেননি। তাঁরা গত ৬ মে ও ২৭ জুন করোনাঝুঁকি নিয়ে ঢাকার শাহবাগে মানববন্ধন করেছেন। ১১ জুন সেখানে সমাবেশ করতে গিয়ে পুলিশের লাঠিপেটার শিকার হয়েছেন।\n৩ জুন জাতীয় সংসদের সামনে মৌন সমাবেশ করেছেন। ১২ এপ্রিল, ৬ জুন ও ১২ জুন তিন দফা সংবাদ সম্মেলন করে সরকার ও দেশবাসীর কাছে তাঁদের দাবির কথা জানিয়েছেন।\nএই তরুণদের ভাষ্য হলো, ১৯ আগস্ট সরকার যেই ‘ভূতাপেক্ষ’ পদ্ধতিতে চাকরির আবেদন করার বয়সসীমা বাড়িয়েছে, তা মোটেই গ্রহণযোগ্য নয়। তাঁদের দাবি, বিশ্ববিদ্যালয়পড়ুয়া কিংবা পাঠ শেষ করা সব তরুণের জীবন থেকে দেড়-দুই বছর হারিয়ে গেছে।\nঅতএব তাঁদের সবাইকে সেই সুযোগ দিতে হবে। দেশে মানুষের গড় আয়ু বেড়েছে, এই যুক্তিতে আগে চাকরি থেকে অবসরের বয়সসীমা বাড়ানো হয়েছে। বর্তমানে ২৩-২৪ বছরে বিশ্ববিদ্যালয়ের পাঠ শেষ হয় বলে সরকার যে যুক্তি দেখাচ্ছে, তা-ও সঠিক নয় বলে দাবি তরুণদের।\nসেশনজট আগের তুলনায় কমলেও এখনো পাবলিক বিশ্ববিদ্যালয় থেকে কোনো শিক্ষার্থীর বের হতে ২৬-২৭ বছর লেগে যায়। এরপর চাকরির জন্য ধরনা দিতে দিতে তাঁদের জুতার সুকতলি ক্ষয় করতে হয়।\nএ অবস্থায় চাকরিপ্রত্যাশীদের পক্ষ থেকে বলা হয়, ব্যাকডেট দেওয়া কিংবা বয়স সমন্বয়ের মাধ্যমে সব বয়সী শিক্ষার্থীর ও চাকরিপ্রত্যাশীদের সমস্যার সমাধান হবে না। করোনা ৩০ বছর পার করা তরুণদেরই ক্ষতিগ্রস্ত করেনি, ক্ষতিগ্রস্ত করেছে তাঁদের চেয়ে কম বয়সীদেরও।\nযে ছেলে বা মেয়েরা দেড় বছর ধরে স্নাতক সম্মান ও স্নাতকোত্তর পরীক্ষা দিতে পারলেন না, তাঁরাও ক্ষতিগ্রস্ত। করোনার শুরুতে যাঁদের বয়স ২৬ ছিল, তাঁরা এখন ২৮ বছর, যাঁদের বয়স ২৭ বছর ছিল, তাঁরা ২৯-এ পড়েছেন। অথচ তাঁদের শিক্ষাজীবন শেষ হয়নি। তাই ২১ মাস ছাড় দিয়ে নয়, সবার জন্য চাকরিতে প্রবেশের বয়সসীমা দুই বছর বাড়াতে হবে।\nপ্রতিবছর কর্মবাজারে ২১–২২ লাখ তরুণ প্রবেশ করেন। সরকারের হাতে এত চাকরি নেই যে বিপুলসংখ্যক তরুণের চাহিদা মেটাবে। ফলে বেসরকারি খাত ও ব্যক্তিমালিকানাধীন প্রতিষ্ঠানে কাজের চেষ্টা করেন তাঁরা। কিন্তু বেসরকারি খাতও সরকারি চাকরিবিধির বয়সসীমা অনুসরণ করে।\nসেখানেও ব্যতিক্রম ছাড়া ৩০ বছর বয়সের বেশি কাউকে নেওয়া হয় না। বাংলাদেশ পরিসংখ্যান ব্যুরোর তথ্য অনুযায়ী, সরকারি চাকরি পান মাত্র ৩ দশমিক ৮ শতাংশ, বেসরকারি চাকরি পান ১৪ দশমিক ২ শতাংশ। ব্যক্তিমালিকানাধীন ও অন্যান্য খাত যথাক্রমে ৬০ দশমিক ৯ ও ২১ দশমিক ১ শতাংশ।\nফলে করোনাকালে তরুণদের জীবন থেকে যে সময়টি হারিয়ে গেছে, তা পূরণ করা না হলে তাঁদের কোনো ভবিষ্যৎ নেই। আর তরুণদের ভবিষ্যৎ না থাকা মানে বাংলাদেশেরও ভবিষ্যৎ না থাকা।\nকরোনা সংকট মোকাবিলায় সরকার বিভিন্ন খাতে হাজার হাজার কোটি টাকা প্রণোদনা দিয়েছে। কিন্তু এই তরুণেরা কোনো আর্থিক প্রণোদনা চান না। চান জীবন থেকে যে দুটি বছর হারিয়ে গেছে, সেই ক্ষতি পুষিয়ে নিতে একটা সুযোগ করে দেওয়া হোক।\nচাকরির বয়সসীমা ৩২ করলে সরকারের আর্থিকভাবে এক পয়সাও ক্ষতি হবে না; কিন্তু বিপুলসংখ্যক চাকরিপ্রত্যাশী চোখে আশার আলো দেখবেন।\nতরুণদের প্রতি সরকারের আরেকটু উদার হওয়া উচিত।\nসেকেন্ড ক্লাস থাকলেই কমিউনিটি ব্যাংকে চাকরি


এম এ জলিল আনসারী ও আলী হাসান ১৩ জুলাই ২০২০, ০০:০০:০০ | প্রিন্ট সংস্করণ\nকরোনা বৈশ্বিক মহামারীর শেষ কোথায়- তা বিশ্ব স্বাস্থ্য সংস্থাও নিশ্চিত করে বলতে পারছে না। করোনাকে ঠেকাতে তাই সামাজিক দূরত্ব বজায় রাখা এখন সর্বোচ্চ রাষ্ট্রীয় বিধান। এজন্য আমাদের নতুন নতুন নিয়মের সঙ্গে খাপ খাইয়ে চলতে হচ্ছে। এটি নিঃসন্দেহে জীবনধারণের একটি প্রয়োজনীয় দক্ষতা।\nএ দক্ষতা কাজে লাগিয়ে করোনাযুদ্ধে জয়লাভ করতে হবে। করোনা মহামারীর কয়েক মাসে দেশে এবং বিদেশে হাজার হাজার সম্মেলন, ধর্মীয় ও সামাজিক অনুষ্ঠানসহ অসংখ্য কার্যকলাপ হয় স্থগিত করা হয়েছে, না হয় কাটছাঁট করে প্রযুক্তির সহায়তায় অনলাইনে অনুষ্ঠিত হচ্ছে।\nপ্রথমদিকে বিষয়টি অসম্ভব মনে হলেও অবস্থা অনেকটাই কাটিয়ে ওঠা গেছে, এতে অনলাইনের সুষ্ঠু ব্যবহার ও উদ্দেশ্য অর্জন করা যাচ্ছে। ভালো-মন্দ যাই হোক, প্রযুক্তিকে ব্যবহার করে জনজীবন নতুনভাবে চলতে শুরু করেছে- এটিই জীবজগতের নতুন পরিস্থিতিতে খাপ খাইয়ে চলার সক্ষমতা।\nআমাদের দেশে তেরো লক্ষাধিক উচ্চমাধ্যমিক পরীক্ষার্থী শিক্ষা বোর্ডের নির্ধারিত শ্রেণিকক্ষের কার্যক্রম শেষ করে শুধু পরীক্ষায় বসার জন্য প্রস্তুত হয়ে করোনার কারণে চরম অনিশ্চয়তার মধ্যে বাড়িতে বসে দিন গুনছে- বিষয়টি সবারই জানা।\nএকদিকে করোনা মহামারী, অন্যদিকে শিক্ষাজীবনের এমন অনিশ্চয়তা; তাদের মানসিক অবস্থা শেষ পর্যন্ত কোথায় গিয়ে দাঁড়াবে, তা নিশ্চিত করে বলা যাচ্ছে না।\nযে কোনো শিক্ষাবিদই বলবেন- শিক্ষা কার্যক্রমে পরীক্ষা গ্রহণ, প্রশিক্ষণের মূল্যায়ন বৈ কিছু নয়। শিক্ষার্থী-মূল্যায়নের মাধ্যমে শিক্ষাব্যবস্থা ও প্রতিষ্ঠানের ত্রুটিবিচ্যুতি নির্ধারণ সহজ হয়।\nপরবর্তী সময়ে ওই ত্রুটিবিচ্যুতি দূর করে শিক্ষা ও পাঠদান পদ্ধতি আরও উন্নত করে তোলা যায় যদি সদিচ্ছার ঘাটতি না থাকে। কিন্তু আমাদের দেশে পাবলিক পরীক্ষার ব্যাপারে এ ধারণা অনেকেই পোষণ করতে ভরসা পান না। পরীক্ষাকে নিছক প্রতিযোগিতা হিসেবে দেখতেই আমরা অভ্যস্ত।\nবিশ্ববিদ্যালয় পর্যন্ত পৌঁছতে শিক্ষার্থীকে অন্তত চারটি পাবলিক পরীক্ষার মতো প্রতিযোগিতায় অংশগ্রহণ করতে হয় এবং এর অপরিহার্যতা সবার মনোজগতে মিশে গেছে। কাজেই বর্তমান করোনাকালে যেসব শিক্ষার্থী ইতঃপূর্বে তিনটি পাবলিক পরীক্ষা দিয়ে ফেলেছে তাদের জন্য এইচএসসির চতুর্থ পরীক্ষাটি না দিলেও শিক্ষার কোনো ক্ষতি হবে না- এমন মন্তব্য ঝুঁকিপূর্ণ মনে হতে পারে।\nআমাদের শিক্ষাপদ্ধতিতে যেমন উন্নয়নের অবকাশ আছে, ঠিক তেমনই মেধা-মূল্যায়নেও রয়েছে নানাবিধ প্রশ্ন। আদর্শ মূল্যায়ন প্রক্রিয়া এমন হওয়া উচিত, যাতে কোনো প্রশিক্ষণার্থীকে বারবার মূল্যায়ন করা হলেও যেন একই ফলাফল আসে। তবে এমন মূল্যায়ন পদ্ধতি বাস্তবে মেলা ভার, আমাদের দেশে তো অনেক দূর।\nএখানে পাবলিক পরীক্ষার মান নিয়ে ভেতরে ভেতরে সন্দেহ থাকে বলেই এত পরীক্ষার পরও আবার প্রতিটি বিশ্ববিদ্যালয়ে অযৌক্তিক হয়রানিমূলক অসংখ্য ভর্তি পরীক্ষা নেয়া হয়।\nপ্রতিটি শিক্ষার্থী ডজন খানেক প্রতিষ্ঠানে পরীক্ষা দেয়, হয়তো নির্বাচিত হয় একাধিকটিতে, ভর্তি হয় কয়েক স্থানে আর পড়া শুরু করে পছন্দসই একটি প্রতিষ্ঠানে। এদের সিংহভাগ আবার হয়তো কোথাও নির্বাচিত হতে পারে না অথচ ভর্তি কার্যক্রম শেষে দেখা যায় প্রতিটি বিশ্ববিদ্যালয়েই বেশকিছু সিট ফাঁকা রয়ে যায়- এ এক নির্মম পরিহাস, এ এক নিদারুণ অনিশ্চয়তা।\nউচ্চশিক্ষা প্রতিষ্ঠানে ভর্তির সময় মাধ্যমিক স্তর অবধি পূর্ববর্তী বোর্ড কর্তৃক আয়োজিত পাবলিক পরীক্ষাগুলো, শিক্ষক ও স্কুল-কলেজের নিজস্ব মূল্যায়ন ইত্যাদির ওপর নির্ভরযোগ্যতা না থাকার কারণেই বারবার জাতীয়ভাবে পাবলিক ও ভর্তি পরীক্ষা নেয়া হয়ে থাকে।\nএকই শিক্ষার্থীদের বারবার পরীক্ষা নেয়ায় শিক্ষা ক্ষেত্রে সামগ্রিক কী লাভ হয় বা এর প্রয়োজনীয়তাই কী- তা ভেবে দেখা প্রয়োজন। মূল্যায়ন যদি প্রশ্নবিদ্ধ না হতো এবং সবার গ্রহণযোগ্যতা পেত তাহলে একের পর এক পরীক্ষা গ্রহণের ধকল থেকে শিক্ষার্থীদের কিছুটা মুক্তি মিলত।\nপ্রাথমিক শিক্ষাস্তর পেরিয়ে যেসব শিক্ষার্থী মাধ্যমিক ও উচ্চমাধ্যমিক স্তরে শিক্ষাগ্রহণ করে থাকে, তাদের উদ্দেশ্য ও পরিণতি কার না জানা। দেশের আর্থসামাজিক কারণে উচ্চমাধ্যমিকের ফলাফল উচ্চশিক্ষায় ভর্তির যোগ্যতা হিসেবেই বেশি গ্রহণযোগ্যতা পায়, জ্ঞানার্জনের উদ্দেশ্যে নয়।\nউচ্চশিক্ষা প্রতিষ্ঠান পূর্বফলাফলে পুরোপুরি ভরসা না পেয়েই হোক কিংবা অন্য কোনো সুবিধা লাভের জন্যই হোক একের পর এক ভর্তি পরীক্ষা নিয়ে থাকে। পরীক্ষা, পরীক্ষা আর পরীক্ষা! পরীক্ষা কি বিষয়বস্তু শেখায়?\nনিশ্চয়ই না, পরীক্ষা কেবলই পরীক্ষা দেয়া শেখায়। বারবার পাবলিক পরীক্ষার এত প্রয়োজন আছে কি না, ভেবে দেখা দরকার। ইতোমধ্যে পরীক্ষার চাপে শিক্ষার্থী-অভিভাবক বিভিন্নভাবে বিপর্যস্ত।\nআমাদের দেশে পাবলিক পরীক্ষাগুলো মেধা মূল্যায়নের চেয়ে পরবর্তী ধাপের শিক্ষা সুবিধা লাভের বাছাই প্রক্রিয়া হিসেবেই ব্যবহৃত হয়ে আসছে দীর্ঘকাল ধরে। চলমান ধারাটি নিয়মে পরিণত হয়েছে। কাজেই উচ্চমাধ্যমিক পরীক্ষার মতো পাবলিক পরীক্ষার কোনো বিকল্প চিন্তা করতে কে না ইতস্তত বোধ করবে?\nকিন্তু খুব সহজে বলা যায়, এ পরীক্ষায় শিক্ষার্থীদের জ্ঞান বাড়ার কোনো সম্ভাবনা নেই, জ্ঞান-দক্ষতা বাড়ে শিক্ষাকার্যক্রমে অংশগ্রহণের মাধ্যমে।\nকরোনা আসার আগেই উচ্চমাধ্যমিক শিক্ষার্থীদের ক্লাস শেষ হয়েছে। এখন পরীক্ষার মাধ্যমে মূলত বাছাই প্রক্রিয়াটি বাকি। এটা পাবলিক পরীক্ষার মাধ্যমেই হতে হবে- এমনটি না ভাবা খুব দোষের কিছু নয়।\nকরোনাকালে শিক্ষাবিদরা নিশ্চয়ই একটি বিকল্প কিছু বের করতে পারেন। এ শিক্ষার্থীদের বিগত তিনটি পাবলিক পরীক্ষার রেকর্ড, ক্লাসটেস্ট, বার্ষিক, প্রাক-নির্বাচনী ও সর্বোপরি নির্বাচনী পরীক্ষার রেকর্ড তো রয়েছে। এগুলো হতে পারে উচ্চশিক্ষার জন্য বাছাই প্রক্রিয়ার চমৎকার মাপকাঠি।\nমাধ্যমিক পরীক্ষায় যারা আশানুরূপ ফল লাভ করতে পারেনি, তাদের বিষয়টি বিবেচনায় রেখে দেশের শিক্ষাবিদরা সময়োপযোগী একটি বাছাই প্রক্রিয়া উদ্ভাবন করতে পারবেন না, এমনটি তো নয়। মুক্তিযুদ্ধের সময় প্রায় এক বছর শিক্ষাপ্রতিষ্ঠান বন্ধ ছিল, তথ্যপ্রযুক্তি ছিল না বললেই চলে। তখনও কিন্তু সরকার বাস্তবসম্মত ব্যবস্থা গ্রহণ করে শিক্ষা কার্যক্রমের ধারাবাহিকতা বজায় রেখেছিল।\nদেশে বিদগ্ধ শিক্ষাবিদ রয়েছেন। বৈশ্বিক এ আপদের সময় তারা চিরাচরিত নিয়মের একটা প্রয়োগযোগ্য বিকল্প বাছাই পদ্ধতি তৈরি করতে এখনই কাজ শুরু করতে পারেন। দেশের এ ক্রান্তিকালে ভবিষ্যৎ প্রজন্মের প্রায় তেরো লাখ শিক্ষার্থীকে করোনা ঝুঁকি এড়াতে পাবলিক পরীক্ষায় না বসিয়ে উচ্চশিক্ষা প্রতিষ্ঠানে ভর্তি প্রক্রিয়া শুরু করা প্রয়োজন।\nসরকারের একটি বিশ্বস্ত কমিটি সম্পূর্ণ প্রক্রিয়াটির একক নিয়ন্ত্রণ ও দায়িত্ব গ্রহণ করলে করোনাকালের একটি সংকটও কাটবে এবং অর্থনৈতিকভাবেও দেশ লাভবান হবে। এ কাজে উচ্চমানের প্রযুক্তির ব্যবহারের মাধ্যমে উচ্চশিক্ষার আসন বণ্টন ব্যবস্থা দেশের জন্য একটি দৃষ্টান্তমূলক ও গর্বের বিষয় হতে পারে।\nঅনলাইন শিক্ষাপদ্ধতি ইতোমধ্যে অনেক প্রতিষ্ঠানে চালু হয়েছে এবং তার সফলতা কতটুকু, তা-ও চিহ্নিত হচ্ছে। শিক্ষার্থীদের বসিয়ে না রেখে শিক্ষা কার্যক্রমে অনলাইন ব্যবস্থা জোরেসোরে শুরু করা প্রয়োজন। সফলতা শুরুর দিকে আশানুরূপ না হলেও ধীরে ধীরে ফলপ্রসূ হবে।\nকাজেই বাস্তবতা হল- আমাদের অনলাইনভিত্তিক কার্যক্রমের দিকেই অগ্রসর হতে হবে। করোনাপূর্ব সময়েও অনলাইন কার্যক্রম যে চলেনি, তা কিন্তু নয়। এখন প্রয়োজনের তাগিদেই এটিকে ত্বরান্বিত করতে হবে। করোনা-যুদ্ধে জয়ী হতে হলে সামাজিক দূরত্ব বজায় রেখেই আমাদের চলতে শিখতে হবে। এজন্য আন্তরিকতার সঙ্গে নতুন ও বিকল্প পদ্ধতিতে অভ্যস্ত হওয়ার গন্তব্য নেই।\nঅধ্যাপক এমএ জলিল আনসারী : বিভাগীয় প্রধান, মেডিসিন, এন্ডোক্রাইনোলজি, শাহাবুদ্দীন মেডিকেল কলেজ ও\nমো. আলী হাসান : প্রভাষক, পদার্থবিজ্ঞান


Bangla News » Entertainment » Culture » What did actress and dancer paulami bose say about her father soumitra chatterjee on this father's day?\nFather’s Day: ‘বাপি চলে যাওয়ার পর স-অ-অ-অ-ব আমি জানতে পারছি’, সৌমিত্রকন্যা পৌলমী বসু\nSoumitra Chatterjee-Paulami Bose: বাবাকে হারিয়েছেন পৌলমী। বাংলার সংস্কৃতির জগৎ হারিয়েছে এক লেজেন্ডকে, এক অভিভাবককে। পিতৃহীন মেয়েটি আজ কেমন আছেন?\nJun 20, 2022 | 1:01 PM\nবাবা অন্তঃপ্রাণ ছিল মেয়েটি। বাপির ছায়াসঙ্গী ছিল সে। আদুরে, আহ্লাদি… বাবার একমাত্র মেয়েরা যেমনটা হয় আর কী। বাবাকে সে চোখে হারাত। বাবাও তা-ই। বাবাকে আদর করে ‘বাপি’ বলে ডাকত মেয়েটি। এখনও সেই নামেই ডাকে। এ ডাক বাঙালি পরিবারে—বিশেষ করে—মেয়েরা বাবাকে সম্বোধন করে। সেই মেয়েটিও তা-ই করত। মেয়েটির নাম পৌলমী বসু। তিনি নৃত্যশিল্পী ও অভিনেত্রী। বাবার নাম সৌমিত্র চট্টোপাধ্যায়। আজ তো ‘ফাদার্স ডে’। বাবাকে ভালবাসার আরও একটা দিন। বাবাকে হারিয়েছেন পৌলমী। বাংলার সংস্কৃতির জগৎ হারিয়েছে এক লেজেন্ডকে, এক অভিভাবককে। পিতৃহীন মেয়েটি আজ কেমন আছেন? একান্ত আলাপচারিতায় TV9 বাংলাকে কী জানালেন সৌমিত্রকন্যা?\nআজ তো ‘ফাদার্স ডে’, বাপিকে কিছু বলবেন?\nপৌলমী: প্রথমেই একটা কথা বলে দিতে চাই—আমার কাছে ‘ফাদার্স ডে’ কিংবা ‘মাদার্স ডে’-র আলাদা করে কোনও গুরুত্ব নেই। প্রত্যেক দিনই আমার কাছে ‘ফাদার্স ডে’, প্রত্যেক দিনই ‘মাদার্স ডে’। তবে একটা কথা বলতে চাই, আমি মিস করি। খু-উ-উ-উ-ব মিস করি। ব্যক্তিগতভাবে বাপিকে মিস করি যে কেবল, তা কিন্তু নয়। আমার বারবারই মনে হয়, বাপির মতো একজন মানুষের এখন খুব প্রয়োজন ছিল। বাপির উইজ়ডম, বাপির অগাধ পড়াশোনা, লেখা… অগাধ জ্ঞানের ভাণ্ডার। এরকম একজন মানুষের এই পৃথিবীতে খুব প্রয়োজন। আমি এখন জানতে পারছি, উনি কত লোকের জন্য কত কী করেছেন। কিন্তু কোনওদিনও সেটা মুখ ফুটে আমাদের বলেননি। বাপি চলে যাওয়ার পর সেগুলো স-অ-অ-অ-ব আমি জানতে পারছি। আমার মনে হচ্ছে নতুন করে মানুষটাকে মূল্যায়ন করছি। আমি চারিদিকেই দেখি লোকজন কিছু করলে বলে বেড়ায়, আমি এটা করেছি, ওটা করেছি। কিন্তু বাপি কোনওদিনও আমাদেরও বলেননি।\nযেমন…কী ধরনের সাহায্য?\nপৌলমী: অনেক ছেলেমেয়েকে সাহায্য করেছেন… আমিও এই নিয়ে বিস্তারিতভাবে কথা বলতে চাই না। বাপি তো কোনওদিন বলেননি। আমারও বলা উচিত হবে না। আজ ‘ফাদার্স ডে’-তে এটুকু আমি বলতে পারি—সবসময় চেষ্টা করব, বাপি যেমন কোনওদিনও নিজেকে তুচ্ছতার মধ্যে রাখেননি, সবসময় উচ্চ দর্শন/চিন্তাভাবনাকে বেছে নিয়েছেন, আমিও সেই পথেই যেন থাকতে পারি। বাপির মতো আভিজাত্য বজায় রেখে চলার চেষ্টা করব।\nএই মুহূর্তে একটা কথা খুবই শোনা যাচ্ছে, ‘বাংলা ছবির পাশে দাঁড়ান’… আলাদা করে বাঙালি দর্শককে এই কাতর আর্তি জানাতে হচ্ছে এখন… সৌমিত্র চট্টোপাধ্যায় এই স্লোগান শুনলে কীভাবে রিঅ্যাক্ট করতেন বলে আপনার মনে হয়?\nপৌলমী: আমার মনে হয়, তিনি বলতেন ছবি ভাল হলে আপনা-আপনিই দর্শক সেটি দেখবেন। সেটা আসলে সব ধরনের শিল্পকলার জন্যই সত্য। ভাল কাজ হলে মানুষ নিজে থেকেই যাবেন। মানুষ তাঁর প্রতি আকৃষ্ট হবেন।\nআপনার ছেলে (রণ) এখন কেমন আছেন? দাদু অন্তঃপ্রাণ ছিল…\nপৌলমী: আমার ছেলের পায়ে একটা সার্জারি হয়েছে। সেটা নিয়ে আমরা খুবই ব্যস্ত ছিলাম। ও এখন আগের চেয়ে অনেকটাই ভাল আছে। পা’টা এখন আস্তে-আস্তে সারছে। সবে একমাস হয়েছে।\nদাদুকে কতখানি মিস করে?\nপৌলমী: আমার ছেলেমেয়ে দু’জনেই খুবই মিস করে বাপিকে। আমরা সকলেই মিস করি। বাপি চলে যাওয়ার পর আমাদের বাড়িতে বিশাল শূন্যতা তৈরি হয়েছে। পদে-পদে অনুভব করি। তবে এটাও মনে করি উনি আমাদের সঙ্গেই আছেন। আমাদের কাজে, আমাদের ব্যবহারে, আমাদের পথ চলায়, আচরণে আমাদের সঙ্গে আছেন। আমাদের প্রত্যেকের মধ্যে দিয়েই বাপি বেঁচে আছেন।\nবাবার সঙ্গে একজন বন্ধুকে আপনি হারিয়েছেন। প্রায় সব কথাই আপনি ওঁকে বলতেন। এখন সেই কথাগুলো কীভাবে ওঁকে জানান… লিখে?\nপৌলমী: আমি লিখি না। মনের মধ্যেই রাখি। আর কী করব।\nআপনি ও সৌমিত্র চট্টোপাধ্যায় ‘হোমাপাখি’তে অভিনয় করেছিলেন। আপনার চরিত্রের নাম ছিল শ্রাবণী। গল্পে আপনার এক তরুণী রোগীর মৃত্যুর পর শোক ভুলতে বন্ধুরা পাব-এ যায়। আপনি যাননি। আপনার সংলাপের সারমর্ম এই ছিল, সেদিন আপনি যাননি, নিজের বাড়িতেই একা ছিলেন। সঙ্গ দিয়েছিল রবীন্দ্রনাথ। সৌমিত্রবাবু চলে যাওয়ার পর পৌলমীও কি রবীন্দ্রনাথকেই স্মরণ করেন?\nপৌলমী: রবীন্দ্রনাথ কেবল আমার নন, আমাদের গোটা পরিবারের সহায়-সম্বল। ‘হোমাপাখি’র শ্রাবণীও রবীন্দ্রনাথের কাছে আশ্রয় পেয়েছিল। আমিও তা-ই। বাপি আমাদের বারবার বলতেন, ‘বিপদে মোরে রক্ষা করো, এ নহে মোর প্রার্থনা, বিপদে আমি না যেন করি ভয়…’ আমি সেটাই মেনে চলি। আমার বাবার হাত ধরেই রবীন্দ্রনাথের মধ্যে আশ্রয় খুঁজেছি আমি। বাবা চলে যাওয়ার পর আরও বেশি করে রবীন্দ্রনাথের গান, লেখা, চিঠিপত্র পড়তে শুরু করেছি। পড়ছি অনেকটাই আমার বাবাকে মনে করে। সেদিন একটা রেকর্ডিং শুনছিলাম। ‘প্রতিদিনও তব গাঁথা’। পাঠ করতাম আমি ও বাপি। সেখানে লেখা আছে, সোমির মৃত্যুর পর রবীন্দ্রনাথ যখন মুঙ্গের থেকে ট্রেনে করে আসছেন, দেখছেন, জ্যোৎস্নায় ভরে গিয়েছে সারা পৃথিবী। তিনি বলছেন, কোনও কিছুই বদলায়নি। সেখান থেকেই আমি শিখছি রবীন্দ্রনাথ সমস্ত মৃত্যুকে কীভাবে গ্রহণ করেছিলেন। বাপি আমাদের সব সময় বলতেন, রবীন্দ্রনাথের থেকে শিখবে। সেটাই শেখার চেষ্টা করছি।\nAbir Chatterjee: প্রস্তুতি নিয়েও ‘অপরাজিত’ থেকে সরে আসেন আবির, এখন আক্ষেপ কতটা?\nJhilam Gupta: ‘যাঁরা রিকশা-ঠেলা চালান, আমি তাঁদের ফলো করি’, জন্মদিনে বললেন ঝিলম গুপ্ত\nBengali Theatre Actor: নাট্য অ্যাকাডেমি পুরস্কার পাচ্ছেন ‘গণশাদা’ প্রদীপ ভট্টাচার্য, প্রাইজ়মানি দেবেন সংশোধনাগারে জন্মানো দুই শিশুকে\nগ্র্যাফিক্স: অভীক দেবনাথ\nFather's DayRabindranath TagoreSoumitra Chatterjeesoumitra chattopadhyay


ম্যাজিস্ট্রেটের সঙ্গে দুর্ব্যবহার, কুষ্টিয়ার এসপিকে হাইকোর্টে তলব | Dhaka Tribune Bangla\nপ্রকাশিত ০৪:৪৫ বিকেল জানুয়ারি ২০, ২০২১\nকুষ্টিয়ার পুলিশ সুপার (এসপি) এস এম তানভীর আরাফাত। সংগৃহীত\n‘এসপিসহ তার সঙ্গী ফোর্সরা আমার সামনে দিয়ে যাওয়ার সময় আমাকে উদ্দেশ্য করে একাধিকবার বলেন, “এসব লোককে পাঠায় কে? বেয়াদব ছেলে। এখানে কাজ কী আপনার? বের হয়ে যান এখান থেকে”’\nভেড়ামারা পৌরসভা নির্বাচনে দায়িত্ব পালনকালে কুষ্টিয়ার সিনিয়র জুডিশিয়াল ম্যাজিস্ট্রেট মো. মহসিন হাসানের সঙ্গে অসৌজন্যমূলক আচরণের বিষয়ে গণমাধ্যমে প্রকাশিত প্রতিবেদন আমলে নিয়ে বুধবার (২০ জানুয়ারি) হাইকোর্টের বিচারপতি মামনুন রহমান ও বিচারপতি খিজির হায়াতের সমন্বয়ে গঠিত বেঞ্চ স্বপ্রণোদিত হয়ে এ আদেশ দেন।\nআবেদনে কুষ্টিয়ার সিনিয়র জুডিশিয়াল ম্যাজিস্ট্রেট মো. মহসিন হাসান বলেন, “কুষ্টিয়ার ভেড়ামারা পৌরসভা নির্বাচনে ১৪ জানুয়ারি থেকে ১৮ জানুয়ারি পর্যন্ত প্রথম শ্রেণির জুডিশিয়াল ম্যাজিস্ট্রেট হিসাবে নিয়োগপ্রাপ্ত হই। এরপর ১৬ জানুয়ারি আমার দায়িত্বপালন অবস্থায় সকাল ১০টায় ভেড়ামারা পাইলট মডেল উচ্চ বিদ্যালয় কেন্দ্রে অবস্থানকালে জনৈক ভোটারের অভিযোগের ভিত্তিতে ভোটকেন্দ্রে প্রবেশ করি। সেখানে কতিপয় ব্যক্তিকে ভোটকেন্দ্রের বুথের ভেতর লম্বা বেঞ্চে পোলিং এজেন্টদের সঙ্গে বসে থাকতে দেখি। তখন তাদের পরিচয়পত্র দেখাতে বললে তারা পরিচয়পত্র না দেখিয়ে প্রিসাইডিং অফিসারের স্বাক্ষরিত এ-ফোর সাইজের কাগজ দেখান।”\n“আমি সংশ্লিষ্ট প্রিসাইডিং অফিসারকে এ বিষয়ে কথা বলার জন্য বুথের বাইরে ডাকি। কথা বলা শুরু করতেই ওই ভোটকেন্দ্রে কুষ্টিয়ার পুলিশ সুপার এস এম তানভীর আরাফাত ৪০-৫০ জন ফোর্সসহ প্রবেশ করেন। তিনি প্রবেশ করেই প্রিসাইডিং অফিসারকে উচ্চস্বরে তলব করেন। তাৎক্ষণিক অতিরিক্ত পুলিশ সুপার মোস্তাফিজুর রহমানসহ কয়েকজন ফোর্স প্রিসাইডিং অফিসারকে আমার সাথে কথা বলতে না দিয়েই তাকে নিয়ে যাওয়ার জন্য চাপাচাপি করেন। তখন আমি নিজের পরিচয় দিয়ে বলি প্রিসাইডিং অফিসারের সাথে একটি বিষয়ে কথা বলছি। কথা শেষ হলে উনাকে নিয়ে যান। এরপরও এএসপি মোস্তাফিজুর রহমান ধমক দিয়ে প্রিসাইডিং অফিসারকে আমার সামনে থেকে নিয়ে যাওয়ার সময় পুলিশ সুপার তানভীর আরাফাত আমার দিকে অগ্রসর হন এবং আমাকে জিজ্ঞেস করেন, ‘আপনি কে? কী করেন এখানে’?”\n“আমি আমার পরিচয় দিলে তিনি আরও ক্ষিপ্তস্বরে বলেন, ‘আপনি এখানে কী করেন? বেয়াদব, বের হয়ে যান এখান থেকে।’ আমি পুলিশ সুপার ও তার ফোর্সদের আক্রমণাত্মক চরম অসৌজন্যমূলক ও মারমুখী আচরণে হতচকিত ও কিংকর্তব্যবিমূঢ় হয়ে সেখানে দাঁড়িয়ে থাকি। এরপর এসপিসহ তার সঙ্গী ফোর্সরা আমার সামনে দিয়ে যাওয়ার সময় আমাকে উদ্দেশ্য করে একাধিকবার বলেন, ‘এসব লোককে পাঠায় কে? বেয়াদব ছেলে। এখানে কাজ কী আপনার? বের হয়ে যান এখান থেকে’। তারা কেন্দ্র থেকে চলে যাওয়ার পর আমি বিষয়টি ভেড়ামারা উপজেলা নির্বাহী কর্মকর্তাকে অবহিত করি।”\nআবেদনে আরও বলা হয়েছে, “পুলিশ সুপার ও তার সঙ্গী ফোর্সদের আচরণ স্থানীয় সরকার নির্বাচন বিধিমালা ২০১০ এর ৬৯, ৭০, ৭৪, ৮০ ও ৮১ বিধির সরাসরি লঙ্ঘন। তাই প্রয়োজনীয় ব্যবস্থা গ্রহণের জন্য প্রার্থনা করছি।”


ইউটিউব থেকে টাকা ইনকাম করার সঠিক গাইড 2021 - Trickbd.com\nআসসালামু আলাইকুম ওয়ারাহমাতুল্লাহি ওয়াবারাকাতুহ। ট্রিকবিডির বন্ধুরা আশা করি সকলেই ভাল আছেন। আজকে আমরা ইউটিউব থেকে কিভাবে টাকা ইনকাম করতে হয়? ইউটিউব থেকে কিভাবে টাকা হাতে পর্যন্ত পৌঁছায়? এই বিষয়বস্তু গুলো নিয়েই আলোচনা করবো বিস্তারিত। যারা এই বিষয়ে একেবারেই নতুন তাদের জন্য আমাদের আজকের এই আর্টিকেলটি খুবই গুরুত্বপূর্ণ।\nদয়া করে যারা এই বিষয়ে জানে তারা বাজে কমেন্ট করবেন না। শুধুমাত্র যারা এই বিষয়ে নতুন এবং জানার আগ্রহ রয়েছে তাদের জন্য আজকের এই আর্টিকেলটি। অনেকের ভিতর একটি ভুল ধারণা রয়েছে, যে অনেকেই মনে করে ইউটিউব থেকে ভিডিও আপলোড করলেই ইউটিউব টাকা দেয়। অনেকেই আবার মনে করে ইউটিউব থেকে বিকাশে বা নগদে টাকা উঠানো যায়।\nআদবে এই বিষয়গুলো কতটা সত্য এই বিষয়বস্তুগুলো নিয়ে আপনি যদি চিন্তিত থাকেন? তাহলে আমাদের আজকের আর্টিকেলটি শেষ পর্যন্ত পড়তে থাকুন! আশা করি এই প্রশ্ন উত্তর সহ বিস্তারিত জানতে পারবেন এই আর্টিকেলে। সময় নষ্ট না করে চলুন এখনই এই বিষয়গুলো নিয়ে বিস্তারিত জেনে নিন। অনলাইনে বিভিন্ন পদ্ধতিতে টাকা ইনকাম করা গেলেও, অনলাইনে টাকা ইনকাম করার সবচেয়ে জনপ্রিয় একটি মাধ্যম হলো ইউটিউব।\nইউটিউবঃ ইউটিউব গুগলের একটি নিজস্ব প্রোডাক্ট। ইউটিউব 2005 সালে প্রতিষ্ঠিত হয়েছিল, কয়েক বছরের ভিতর গুগলের কাছে ইউটিউব বিকৃত হয়ে যায় অর্থাৎ গুগোল ইউটিউব কে ক্রয় করে নেয়। ইউটিউবে বিভিন্ন ধরনের বা ক্যাটাগরির ভিডিও রয়েছে। আপনার ইচ্ছা অনিচ্ছাকৃত প্রায় সকল ভিডিও আপনারা ইউটিউবে পেয়ে যাবেন। যে কেউ চাইলে ইউটিউবে বিভিন্ন ধরনের ভিডিও সহজে আপলোড করতে পারে যেকোনো সময়।\nপ্রতিদিন প্রায় বিলিয়ন বিলিয়ন ভিডিও ইউটিউবে আপলোড করা হয়। এমনকি ইউটিউব এর ইউজার সংখ্যা বিলিয়ন বিলিয়ন। প্রতিনিয়তঃ ইউটিউব এর জনসংখ্যা বৃদ্ধি পেতেই আছে। এমনকি সম্পূর্ণ ফ্রিতে আপনারাও চাইলে ইউটিউবে ভিডিও আপলোড করতে পারবেন। সম্পূর্ণ ফ্রিতে ইউটিউব প্রতিষ্ঠান তার থেকে টাকা ইনকাম করার সুযোগ দিয়ে থাকছে। অনলাইনে যারা টাকা ইনকাম করতে আগ্রহী তারা বেশির ভাগ লোক ইউটিউব থেকে টাকা ইনকাম করতে পছন্দ করে।\nইউটিউব থেকে কিভাবে টাকা ইনকাম করা যায়?\nইউটিউব থেকে ইনকামঃ এখন আপনি যদি ইউটিউব থেকে টাকা আরন মানি ইনকাম করতে চান তাহলে, প্রথমেই আপনাকে ইউটিউবে একটি অ্যাকাউন্ট তৈরি করে নিতে হবে। আর টাকা ইনকাম করার জন্য অবশ্যই একটি চ্যানেল তৈরি করতে হবে প্রথমেই। ধরুন আপনি ইউটিউবে টাকা ইনকাম করার জন্য একটি চ্যানেল তৈরি করেছেন। এখন আপনি কিন্তু চাইলে আপনার ওই চ্যানেলে ভিডিও আপলোড করতে পারবেন।\nতবে এটা ভাববেন না যে আপনি ইউটিউবে ভিডিও আপলোড করলেই ইউটিউব আপনাকে টাকা দিবে। অনেকের মধ্যে এই ভুল ধারণা টি পাওয়া যাচ্ছে যারা এ বিষয়ে একেবারেই নতুন। যাইহোক ইউটিউব থেকে আপনি যদি টাকা ইনকাম শুরু করতে চান তাহলে, ইউটিউবে একটি চ্যানেল তৈরি করে সেখানে আপনাকে প্রতিনিয়ত ভিডিও আপলোড করতে হবে। এবং ভিডিওর কন্টেন কোয়ালিটি অবশ্যই ইউটিউব এর নিয়ম নীতির মধ্যে যেন হয়।\nকেননা ইউটিউব এর নিয়ম নীতি অমান্য করে কাজ করলে ইউটিউব আপনাকে টাকা দিতে চাইবে না। তাই অবশ্যই ইউটিউবে আপনাকে ভিডিও আপলোড করতে হবে তাদের নিয়ম নীতি অনুযায়ী। এখন হয়তবা অনেকের ভেতরে প্রশ্ন আসতে পারে যে, ইউটিউব থেকে আমি কখন টাকা ইনকাম শুরু করতে পারব? সাধারণত এই প্রশ্নটি যদি আপনার থেকে থাকে তাহলে তার উত্তরে আমি যেটা বলব, সেটা হলো যে\nইউটিউব থেকে টাকা ইনকাম করার জন্য বেশ কিছু শর্ত আপনাকে পূরণ করতে হবে। তাদের ইউটিউব এর শর্তগুলো আপনি যদি পূরণ করতে পারেন তাহলে, ইউটিউব থেকে আপনারা টাকা ইনকাম শুরু করতে পারবেন। সাধারণত ইউটিউব থেকে টাকা ইনকাম করার জন্য ইউটিউব চ্যানেল মনিটাইজেশন অন করতে হয়। অর্থাৎ আপনি যদি আপনার ইউটিউব চ্যানেল মনিটাইজেশন অন করতে পারেন তাহলে, ইউটিউব থেকে আপনি টাকা ইনকাম শুরু করতে পারবেন।\nইউটিউব মনিটাইজেশন অন করে ইনকাম?\nইনকামঃ 💸ইউটিউব থেকে টাকা ইনকাম করার জন্য আপনার চ্যানেল টি মনিটাইজেশন করতে হবে। এখন আপনার চ্যানেল টি মনিটাইজেশন করার জন্য ইউটিউব এর বেশ কিছু শর্ত রয়েছে। তাদের এই শর্তগুলো আপনি যদি পূরণ করতে পারেন তাহলে মনিটাইজেশনের জন্য আবেদন করতে পারেন। ইউটিউব যদি আপনার আবেদন একসেপ্ট করে তাহলে আপনার চ্যানেল মনিটাইজেশন অন হয়ে যাবে। আর আপনি ইউটিউব থেকে ইনকাম শুরু করতে পারবেন।\nইউটিউব থেকে মনিটাইজেশন এর জন্য শর্তঃ ১ এক নম্বরে আপনার একটি ইউটিউব চ্যানেল থাকতে হবে যেখানে অনেক ভিডিও রয়েছে। ২ ভিডিও সম্পূর্ণ নিজের হতে হবে কপি পেস্ট অথবা অন্য কারোর কনটেন্ট আপলোড করা যাবে না নিজের চ্যানেলে। ৩ কোন প্রকার কপিরাইট ক্লেইম অথবা কপিরাইট স্ট্রাইক আপনার চ্যানেল থাকা যাবে না। ৪ আপনার ইউটিউব চ্যানেলে কমপক্ষে 12 মাসের ভিতরে 4000 ঘন্টা ওয়াচ টাইম হতে হবে।\n৫ আর তাছাড়া আপনার ইউটিউব চ্যানেল 12 মাসের ভিতরে 1000 সাবস্ক্রাইব আসতে হবে। আপনি যদি এই শর্তগুলো পূরণ করতে পারেন তাহলে, আপনি ইউটিউব এর কাছে মনিটাইজেশনের জন্য আবেদন করতে পারেন। যখন আপনার শর্তগুলো পূরণ হয়ে যাবে তখন, চাইলেই কিন্তু আপনারা মনিটাইজেশন এর জন্য এপ্লাই করতে পারেন। আপনার ইউটিউব চ্যানেলের মনিটাইজেশন অন হয়ে গেলেই, ইউটিউব থেকে আপনারা টাকা ইনকাম শুরু করতে পারবেন।\nইউটিউব থেকে আসলে কিভাবে টাকা উত্তোলন করতে হয়?\nইউটিউব থেকে টাকা উত্তোলনঃ অনেকের ভিতর একটি ভুল ধারণা রয়েছে, সেটা হলো যে ইউটিউবে কি বিকাশ অথবা নগদ একাউন্টে টাকা উত্তোলন করা যায়? আদবে ও আপনারা হয়তো জানেন ইউটিউব বাংলাদেশী কোন প্রতিষ্ঠান না। আর এই বিকাশ নগদ রকেট ইত্যাদি একাউন্ট বাংলাদেশি। ইউটিউব যেহেতু আমেরিকান তাই এগুলো সাপোর্ট করে না। কিন্তু আপনারা ইউটিউব থেকে সরাসরি যেকোনো দেশের ব্যাংক একাউন্টের মাধ্যমে টাকা উত্তোলন করতে পারবেন।\nইউটিউব থেকে যেকোনো দেশের ব্যাংক একাউন্ট একসেপ্ট করে, টাকা উত্তোলন করার জন্য। আপনার একাউন্টে নির্দিষ্ট পরিমাণ অ্যামাউন্ট যোগ হয়ে গেলে ইউটিউব থেকে আপনারা উত্তোলন করে নিতে পারবেন টাকা। সাধারণত ইউটিউব থেকে টাকা উত্তোলন করার জন্য আপনার ইউটিউব চ্যানেলের, টাকার পরিবর্তে কমপক্ষে 100 ডলার থাকতে হবে। অর্থাৎ আপনার ইউটিউব চ্যানেলের 100 ডলার জমা হলেই, আপনারা টাকা উত্তোলন করে নিতে পারবেন সহজেই।\nপ্রিয় বন্ধুরা আজকে আমরা, ইউটিউব থেকে টাকা কিভাবে ইনকাম করা যায়? কিভাবে ইউটিউবে টাকা উত্তোলন করতে হয় এই বিষয় নিয়ে আলোচনা করেছি। যদিও এই বিষয়বস্তুগুলো নিয়ে বেশিরভাগ লোকই জানে। কিন্তু কিছু বিগেনার লোক রয়েছে যারা এই বিষয় সর্ম্পকে, সঠিক তথ্য জানেনা। শুধুমাত্র তাদের জন্যই আমাদের আজকের এই আর্টিকেলটি তৈরি করা হয়েছে।\nতাই আবারও বলছি দয়া করে কেউ খারাপ কোন মন্তব্য করবেন না। যারা এই বিষয় সর্ম্পকে এক্সপার্ট দয়া করে খারাপ মন্তব্য করা থেকে বিরত থাকুন। শুধুমাত্র যারা নতুন তাদের জন্য এই পোস্টটি তৈরি করা হয়েছে। আর্টিকেল সম্পর্কিত যদি কোন প্রশ্ন অথবা মতামত থাকে কমেন্টের মাধ্যমে জানাতে ভুলবেন না। আর্টিকেলটি ভালো লাগলে অবশ্যই লাইক দিয়ে উৎসাহ বাড়িয়ে দিন। ভাল থাকুন সুস্থ থাকুন। আসসালামু আলাইকুম ওয়ারাহমাতুল্লাহি ওয়াবারাকাতুহু।\n6 thoughts on "ইউটিউব থেকে টাকা ইনকাম করার সঠিক গাইড 2021"\nManik Author Post Creator says:\n༒Ghõst~ FF༒ Contributor says:\nPrince tanvir মন্তব্য করেছে


‘বিএনপি নির্বাচন ও তত্ত্বাবধায়ক সরকার ইস্যুতেই ঝুলে আছে’\nতথ্যমন্ত্রী ড. হাছান মাহমুদ বলেছেন, বিএনপি’র রাজনীতি সাধারণ মানুষের পাশে দাঁড়ানোর পরিবর্তে এখনো তত্ত্বাবধায়ক সরকার ও নির্বাচন ইস্যুর মধ্যেই ঝুলে আছে। বঙ্গমাতা বেগম ফজিলাতুন্নেছা মুজিবের ৮৯তম জন্মবার্ষিকী উপলক্ষে বুধবার জাতীয় প্রেসক্লাবে বঙ্গবন্ধু সংস্কৃতিক জোট (বিএসজে) আয়োজিত এক আলোচনা সভায় প্রধান অতিথির বক্তৃতায় তিনি এ কথা বলেন।\nতিনি বলেন, দেশের মানুষ এখন ডেঙ্গুর বিরুদ্ধে লড়াই করছে ও মাত্র বন্যায় ক্ষয়ক্ষতি কাটিয়ে উঠছে। কিন্তু মানুষের এই দুর্দিনে বিএনপি তাদের পাশে না দাঁড়িয়ে নির্বাচনের জন্য রাজনীতি করছে।\nবঙ্গবন্ধু সংস্কৃতিক জোটের সভাপতি সারাহ বেগম কবরির সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন পরিকল্পনামন্ত্রী এম এ মান্নান।\nঅনুষ্ঠানে অন্যান্যের মধ্যে বক্তব্য রাখেন আওয়ামী লীগের উপ-প্রচার ও প্রকাশনা সম্পাদক আমিনুল ইসলাম, আওয়ামী লীগের ঢাকা দক্ষিণ শাখার সাধারণ সম্পাদক শাহ আলম মুরাদ, সাংগঠনিক সম্পাদক হেদায়েতুল ইসলাম স্বপন, আওয়ামী লীগ নেতা লিয়াকত আলী খান, কুতুব উদ্দিন চৌধুরী, অ্যাডভোকেট বলরাম পোদ্দার এবং জোটের সাধারণ সম্পাদক অরুণ সরকার রানা।\nআওয়ামী লীগের প্রচার ও প্রকাশনা সম্পাদক ড. হাছান বলেন, বাংলাদেশ জাতির পিতা বঙ্গবন্ধু শেখ মুজিবুর রহমানের স্বপ্ন পূরণের দিকে এগিয়ে যাচ্ছে। কিন্তু বিএনপি প্রধানমন্ত্রী শেখ হাসিনার গতিশীল নেতৃত্বে দেশের উন্নয়নকে স্বীকার করে না।\nড. হাছান মাহমুদ বলেন, গত ১০ বছরে আওয়ামী লীগ শাসনামলে দেশের সার্বিক দারিদ্রের হার ৪১ শতাংশ থেকে কমে ২০ শতাংশে দাঁড়িয়েছে। বাংলাদেশ এখন একটি খাদ্য উদ্বৃত্তের দেশ। আমরা খাদ্য রফতানি করছি। কিন্তু এক শ্রেণির মানুষ সব সময়ই দেশের বিরুদ্ধে ষড়যন্ত্রে লিপ্ত থাকায় এই সাফল্য দেখতে পায় না।\nবঙ্গমাতা শেখ ফজিলাতুন্নেছা মুজিবের প্রতি শ্রদ্ধা নিবেদন করে ড. হাছান বলেন, বঙ্গবন্ধু শেখ মুজিবুর রহমান তার কঠিন সময়ে বঙ্গমাতার সঙ্গে পরামর্শ করে অনেক গুরুত্বপূর্ণ সিদ্ধান্ত গ্রহণ করতেন। তিনি সবসময় বঙ্গবন্ধুকে সঠিক সিদ্ধান্ত নিতে সাহায্য করতেন।\nতিনি বলেন, বঙ্গমাতা পুরো দেশকে তার পরিবার হিসেবে বিবেচনা করতেন। যখন বঙ্গবন্ধু জেলে ছিলেন তখন তিনি তার সংসারের পাশাপাশি দলও চালাতেন।\nপরিকল্পনা মন্ত্রী মান্নান নতুন প্রজন্মকে বঙ্গবন্ধু ও বঙ্গমাতার জীবন ও কর্ম সম্বন্ধে জানার আহ্বান জানিয়ে বলেন, এটি আদর্শ সমাজ গঠনে সহায়তা করবে।


সিলেটে নকলহ্যান্ড স্যানিটাইজার বিক্রি হচ্ছে আসল বলে\n৪ জুলাই ২০ ২০\n১০ :৫৪ অপরাহ্ণ\nপেশা বদলে সবাই এখন স্যানিটাইজার বিক্রেতা\nমবরুর আহমদ সাজু,স্পেশাল করেসপন্ডেন্ট::\nকরোনাভাইরাস থেকে বাঁচতে চাহিদা বেড়েছে জীবাণুনাশক পণ্যের। আর এ চাহিদাকে পুঁজি করেই সিলেট নগরীতে বিক্রি হচ্ছে নকলহ্যান্ড স্যানিটাইজার ।\nবিশেষ করে সিলেট মহানগরীর প্রতিটি মোড়ে মোড়ে আইনশৃংখলা বাহিনীর নাকের ডগায়!\nপ্রসাধনী কিংবা সুগন্ধির দোকান থেকে শুরু করে ফার্মেসির দোকানে পাওয়া যাচ্ছে নকল হ্যান্ড স্যানিটাইজার। এতে প্রতারিত হচ্ছেন নগরবাসী।\nকরোনা বাণিজ্যে শুধু সাধারণ নাগরিকই প্রতারনা বাভোক্তভোগী নয়।\nএসব ভুক্তভোগী খোদ সিলেট সিটি কর্পোরেশনের প্রধান স্বাস্থ্য কর্মকর্তা ডাঃ মোঃ জাহিদুল ইসলাম নিজে। তিনি এ প্রতিবেদক কে জানান, কয়েকদিন আগে তার বাসায় এসব নকল স্যানিটাইজার বিক্রি করতে গিয়েছিল ফলে এসব ব্যবসায়ীরা তার পরিচয় জেনে বিক্রি না করে চলে আসে!\nতবে ডা.জাহিদ মনে করছেন নকল হ্যান্ড স্যানিটাইজার তৈরিতে কোন ধরনের নিয়ম-নীতি মানা হচ্ছে না। ফলে করোনায় আরো বেগবান হচ্ছে স্বাস্থ্যখাত।\nশনিবার নগরীর বিভিন্ন এলাকা ঘুরে দেখাগেছে, প্রতিটি মোড়ে মোড়েই হ্যান্ড স্যানিটাইজার, মাস্ক, ফেসশিল্ডসহ নানা ধরণের সুরক্ষা সামগ্রীর পসরা সাজিয়ে বসে আছেন বিক্রেতারা। তবে কেউ আসল হলেও অনেকে পেশা বদলে সবাই এখন স্যানিটাইজার বিক্রেতা!\nআবার এসব তাৎক্ষণিকভাবে আসল ও নকল হ্যান্ড স্যানিটাইজারের পার্থক্য বোঝার কোনও উপায় নেই। প্রতিষ্ঠানের নাম, ব্যবহৃত উপাদান সবই উল্লেখ রয়েছে এসব স্যানিটাইজারের মোড়কে। এছাড়া বোতল ও তরলের রঙ দেখেও এগুলোকে চট করে নকল বলে শনাক্ত করা যায় না।\nঅপরদিকে, প্রসাধনী কিংবা সুগন্ধির দোকান থেকে শুরু করে ফার্মেসির দোকানের মালিকরাই বাজার থেকে কেমিক্যাল কিনে এসব নকল হ্যান্ড সেনিটাইজার তৈরি করছেন বলে জানিয়েছেন নগরবাসী।\nতবে কোথায় এসব কেমিক্যাল পাওয়া যায় জানতে চাইলে বিক্রেতারা সঠিক কোনো জায়গার নাম বলেনন না? তা নিয়েও দেখা দিয়েছে প্রশ্ন?\nসরেজমিন ঘুরে আরো দেখা যায়, সিলেট নগরীতে করোনাকালে পেশা বদলে টিকে থাকার লড়াইয়ে স্যানিটাইজার বিক্রেতার খাতায় নাম লিখেয়েছেন এসব ব্যবসায়ীরা। তবে কম দামে কেনা জিনিস বেশি দামে বিক্রি করতে অনেকে স্বাচ্ছন্দবোধ করেন।\nসিসিক ও জেলা প্রশাসনের ভ্রাম্যমাণ আদালত গত কয়েকদিন আগে অভিযান পরিচালনা করলেও এখন নীরব থাকায় আবারো ফিরছে এসব ব্যবসায়ীরা।\nএবিষয়ে সিসিকের প্রধান সাস্থ্য কর্মকর্তা জাহিদুল ইসলাম বলেন, কিছু মৌসুমী ব্যবসায়ী এ সুযোগকে কাজে লাগিয়ে নিজেরাই হ্যান্ড স্যানিটাইজার প্রস্ততকারক বনে গেছেন।\nএসব স্যানিটাইজার ল্যাবে পরীক্ষা করা না থাকার কারনে শরীরের জন্য ক্ষতিকারক হতে পারে। তিনি জানান শ্রীগ্রই এ ব্যাপারে মাইকিং করা হবে। ভ্রাম্যমাণ আদালতের মাধ্যমে নকল স্যানিটাইজার বিক্রেতাদের আইনের আওতায় আনা হবে।\nতবে জালালাবাদ হোমিও মেডিকেল কলেজ হাসপাতালের প্রভাষক ডা, নাজমুৃল হক জানিয়েছেন। হ্যান্ড স্যানিটাইজার তৈরীর পূর্বে ঔষধ প্রশাসন অধিপ্তর থেকে অনুমোদন নেয়া প্রয়োজন রয়েছে।\nতিনি বলেন, হ্যান্ড স্যানিটাইজর তৈরির জন্য একজন দক্ষ কেমিস্ট প্রয়োজন। যে কেউ যদি তা তৈরি করেন এবং তাতে যদি সঠিক মাত্রায় উপাদান না থাকে তাহলে তা ক্ষতির কারণ হতে পারে। তাই নগররীর বিভিন্ন স্থানেই এসব নকল হ্যান্ড স্যানিটাইজার বিক্রি বন্ধ করার আহবান জানান এ চিকিৎসক।\nএ ব্যাপারে, সিলেট মহানগর পুলিশের অতিরিক্ত উপ-পুলিশ কমিশনার মিডিয়া এন্ড কমিউনিটি সার্ভিসের জ্যোতির্ময় সরকার পিপিএম বলেন, এসব বিষয়ে আমাদের কাছে কোনো তথ্য নেই। তথ্যপেলে আমরা কাজ করব।\nনগরে আমাদের একটি ক্রাইমটি টিম এসব বিষয়ে কাজ করছে। সংকটকালিন মুহুর্তে যারা অসাধু ব্যবসায়ীরা জনগণের সাথে প্রতারনা করছে তাদের বিরুদ্ধে আইন অনুযায়ী ব্যবস্থা গ্রহণ করা হবে।


সন্ধ্যার অন্ধকার ক্রমে গাঢ় হইয়া আসিতেছে। তাঁহার ক্ষুদ্র কামরাটির এক কোণে একটি সেজবাতি জ্বালাইয়া জ্যাঠামশায় পড়িতেছিলেন। এমন সময় দরজার সম্মুখে একটি ছায়ার অনুভব হইল। মুখ তুলিয়া দেখেন শ্রীবিলাস দাঁড়াইয়া আছে। জ্যাঠামশায়ের মুখ স্মিতহাস্যে ভরিয়া উঠিল। হাসিয়া বলিলেন, &হয়ষঢ়;দেখে যেন মনে হয় চিনি উহারে'।\nশ্রীবিলাস । অনেকদিন আপনার সাথে দেখা করা হয় নি। আজ নববর্ষের প্রণাম করতে এলাম।\nজেঠামশায়। কেন বল তো শ্রীবিলাস? শ্রদ্ধেয়কে প্রণামের প্রথার বিরুদ্ধে আমি আর কিছু বলি না। কিন্তু বাংলা নববর্ষের প্রণাম কেন? বাঙালীর নববর্ষ এখনও কি তোমার কাছে খুব অর্থবহ মনে হয়?\nশ্রীবিলাস । অতশত জানি না, কিন্তু আপনাকে প্রণাম আমি করবই।\nজেঠামশায়। তা অবশ্যই করবে, হাত খুলে করবে, প্রাণ ভরে করবে।\nশ্রীবিলাস জ্যাঠামশায়কে সাষ্টাঙ্গে প্রণাম করিল।\nজেঠামশায়। দামিনীর ডায়েরিতে একটা কথা লেখা ছিল শ্রীবিলাস । তোমার প্রণাম পেয়ে হঠাৎ সেই কথাটা মনে পড়ল।\nশ্রীবিলাস । কোন কথাটা জ্যাঠামশায়?\nজেঠামশায়। আমরা আমাদের ধারণ করি।\nশ্রীবিলাস । অর্থাৎ?\nজেঠামশায়। এই যে তোমাদের রবিবাবু- ভদ্রলোকের স্ত্রী পুত্র কন্যা একের পর এক মারা যাচ্ছেন। অথচ ভদ্রলোক দমছেন না। লিখছেন, গাইছেন, স্কুল বসাচ্ছেন, থেমে থাকছেন না এক মুহূর্তের জন্য। কেন বল তো?\nশ্রীবিলাস । উনি তো মৃত্যুকে জয় করার কথাই বলতেন জ্যাঠামশায়। &হয়ষঢ়;তবুও শান্তি, তবু আনন্দ, তবু অনন্ত জাগে'।\nজেঠামশায়। ঠিকই বলেছ। ভদ্রলোকের একটা প্রবল আস্তিক্যবোধ ছিল। কিন্তু মার্ক্সের ব্যাপারটা? ১৮৪৯ সালে ভদ্রলোক সস্ত্রীক লন্ডনে গিয়ে ডেরা বাঁধলেন। তারপর একদিকে হতদরিদ্র অবস্থা, অন্যদিকে ক্রমাগত ছেলেমেয়েদের মৃত্যু। সেই সময় ভদ্রলোক বৃটিশ লাইব্রেরি গিয়ে দিনের পর দিন পড়ছেন আর লিখছেন। কেন?\nশ্রীবিলাস । প্যাশন।\nজেঠামশায়। তাড়না? না হে শ্রীবিলাস, ঐ সময় যে বইটির খসড়া তৈরি হচ্ছে সেই বইটির নাম জানলে তুমি আর এই কথা বলতে না। স্রেফ প্যাশনের ভরে &হয়ষঢ়;ফিরে এসো চাকা' হয়, &হয়ষঢ়;ডাস কাপিটাল' লেখা যায় না।\nশ্রীবিলাস । তাহলে?\nশ্রীবিলাস । আপনার মুখে ধর্ম?\nজেঠামশায়। এ ধর্ম সে ধর্ম নয় শ্রীবিলাস ।\nশ্রীবিলাস । তাহলে কি আপনি বলছেন মার্ক্সবাদও হিন্দু-মুসলমান ধর্মের মত আর একটা ধর্ম, মানে অনেকে যেমন বলে?\nজেঠামশায়। না শ্রীবিলাস, আমি বলছি ব্যক্তির ধর্মের কথা। স্বভাববৈশিষ্ট্য, যা ধারণের পাত্র, এবং নৈতিকতা, যা আমরা ধারণ করি। যুধিষ্ঠিরের যুগে ধর্ম এই অর্থেই বোঝানো হত। আর এখন আমরা যাকে ধর্ম বলি, তা হল cultus deorum- ঈশ্বরের পূজা।\nশ্রীবিলাস । মার্ক্স নিজে কিন্তু &হয়ষঢ়;নৈতিক কর্তব্য' নিয়ে পরিহাস করেছেন, বলেছেন "bourgeois prejudices" ।\nজেঠামশায়। মার্ক্স অনেক কিছু নিয়েই পরিহাস করেছেন। মতাদর্শ নিয়েও পরিহাস করেছেন। মার্ক্সের মৃত্যুর পরে এঙ্গেল্‌সের লেখা কিছু চিঠি পড়ে দেখো। কিন্তু নৈতিক কর্তব্য বলে যদি কিছুই না থাকে, তাহলে এত কষ্টের সাধনা কেন? মার্ক্সের প্রিয় আপ্তবাক্য ছিল- "Nihil humaniame alienum puto - I consider that nothing human is alien to me", এবং "De omnibus dubitandum- you must have doubt about everything" । এটা নৈতিকতা নয়? তবে মার্ক্সকেও এই কথা কেউ জিজ্ঞাসা করেন নি, আর মার্ক্সের নিজেকে নিয়ে এত ভাববার সময়ও ছিল না। আমাদের মত মানুষের হাতে অখন্ড অবসর, তাই এই সব উল্টোপাল্টা কথা ভাবি।\nশ্রীবিলাস । কিন্তু ধর্ম বা নৈতিক কর্তব্য ইত্যাদি শব্দের পিছনে একটা অযৌক্তিক absolute -এর ছায়া দেখি। আপনি তো নিজে যুক্তি ছাড়া কিছুতে বিশ্বাস করেন নি।\nজেঠামশায়। দেখো, কি অনায়াসে তুমি যুক্তি আর বিশ্বাস- শব্দ দুটি পাশাপাশি বসিয়ে দিলে! ফরাসী বিপ্লবের সময় কিন্তু সত্যি সত্যিই যুক্তির দেবীমূর্তি কল্পনা করে তাকে পূজা করার ব্যবস্থা করা হয়েছিল। এ যুগের ক্রিস্টোফার হিচেন্স বা রিচার্ড ডকিন্সের লেখায় যুক্তিপূজার যুগের ছায়া দেখতে পাবে। ধর্ম শব্দটিতে যখন তোমার কিন্তু-কিন্তু লাগছে, তখন জীবনদৃষ্টি বা জীবনবোধ শব্দটি ব্যবহার করলে কেমন হয়?\nশ্রীবিলাস । জীবনের জন্য জীবনদৃষ্টির কি একান্তই প্রয়োজন?\nজেঠামশায়। বেঁচে থাকা আর টিঁকে থাকার মধ্যে একটা বড়ধরণের তফাৎ আছে যে শ্রীবিলাস । টিঁকে থাকার জন্য বস্তুত: বিশেষ কিছুরই প্রয়োজন নেই। তুমি ওরহান পামুকের লেখা পড়েছ?\nশ্রীবিলাস । কিছু কিছু। বেশি না।\nজেঠামশায়। দাঁড়াও, বইটা নিয়ে আসি।\nতাঁহার অতিপুরাতন দেরাজ হইতে জ্যাঠামশায় একটি বই লইয়া আসিলেন।\nজেঠামশায়। পামুক যখনই ইস্তানবুল নিয়ে লেখেন, একটি শব্দ বারবার ফিরে আসে- হুজুন। হুজুন মানে বিষাদ। প্রাচ্যের অটোমান সাম্রাজ্য ভেঙে গেছে, আতাতুর্কের স্বপ্নের পশ্চিমী রিপাবলিক গড়ার কাজ চলছে। ইস্তানবুল তাই একটা আজব শহর। আধা এশিয়া, আধা ইউরোপ; আধা পূর্ব, আধা পশ্চিম; আধা সেকুলার, আধা ধর্মীয়; আধা অটোমান, আধা আতাতুর্ক। এই টানাপোড়েনের মাঝের শূন্যতার হুজুন শহরটাকে ঢেকে রাখে। দাঁড়াও, তোমায় পড়ে শোনাই পামুক &হয়ষঢ়;ইস্তানবুল' বইটিতে &হয়ষঢ়;ধর্ম', মানে সাবেকী ধর্ম, " religion" নিয়ে কি লিখছেন,- "...but in the secular fury of Ataturk's new republic, to move away from religion was to be modern and Western; it wasasmugness in which there flickered from time to time the flame of idealism. But that was in the public; in private life, nothing came to fill the spiritual void. Cleansed of religion, home became as empty as the city's ruined yalis and as gloomy as fern-darkened gardens surrounding them"। এর আর একটু পরে পামুক লিখছেন - "Everyone talks openly about mathematics, success at school, football and having fun, but they grapple with the most basic questions of existence- love, compassion, religion, the meaning of life, jealousy, hatred- in trembling confusion and painful solitude" ।\nশ্রীবিলাস । সার্ত্র?\nজেঠামশায়। শুধু সার্ত্র কেন? হেগেল,মার্ক্স, কিয়ের্কগার্ড, হাইডেগার- সার্ত্রর néant , মার্ক্সের alienation , কিয়ের্কগার্ডের angst । বেচারি ঈশ্বর মারা গেছেন। পড়ে আছি &হয়ষঢ়;আমি'। আগে ঈশ্বরতদ্‌গতচিত্ত হয়ে বেশ নিশ্চিন্ত ছিলাম। এখন এই একলা &হয়ষঢ়;আমি' নিয়ে কি করব বুঝে পাই না। অস্তিত্বের যন্ত্রণা। কিয়ের্কগার্ড লিখলেন "Sickness Unto Death" । তবে দার্শনিকদের শূন্যতার উচ্চারণে খামতি থেকে যায়। আইরিস মার্ডক যেমন বলেন "At the level of "human life begins on the other side of despair" we are hearing the voice of cheerful spectator" . এ যেন বিষাদকে গ্যালারি থেকে দেখা। রোমান্টিকরা এই সর্বনাশটি করেছেন। ক্লাসিকদের বিষাদবিলাসও ছিল না, মর্ষকামও ছিল না। ইডিপাস যখন জানেন যে তিনিই তাঁর গর্ভধারিণীর শয্যাসঙ্গী ও প্রেমিক, সেই বীভৎস শূন্যতার সামনে এ যুগের বিষাদবিলাস লজ্জায় মুখ ঢাকে। এখন বিষাদও একটা ঘোর জ্বরাচ্ছন্ন শরীরের নেশাতুর ভালোলাগার মত।\nশ্রীবিলাস । বুদ্ধও শূন্যতার কথা বলেছেন।\nজেঠামশায়। পশ্চিম শূন্যতাকে দেখেছে বিষাদের কেন্দ্রস্থলে, জীবনের অর্থহীনতায়। সেখানে ব্যাধি-জরা-মৃত্যু থেকে শূন্যতার জন্ম। বুদ্ধ শূন্যতাকে দেখেছেন অস্তিত্বের কেন্দ্রবিন্দুতে, জীবনের অর্থপূর্ণতায়। তিনি শূন্যতাকে ব্যবহার করছেন ব্যাধি-জরা-মৃত্যুর দু:খের বিরুদ্ধে আয়ুধরূপে। যে নিজের দু:খ নিয়েই আজীবন গুমরে মরল, সে অন্যের দু:খ নিয়ে ভাববে কখন? সে নিজেকে যদি ভুলতে পারে, সে নিজের দু:খকেও ভুলতে পারবে। রবিবাবু মোদ্দা কথাটি নিজের মত করে বুঝিয়ে দিয়েছেন- 'আমি যে আছি সেই থাকার মূল্যই হচ্ছে অহংকার। এই মূল্য যতক্ষণ নিজের মধ্যে পাচ্ছি ততক্ষণ নিজেকে টিঁকিয়ে রাখার সমস্ত দায় সমস্ত দু:খ অনবরত বহন করে চলেছি। সেইজন্য বৌদ্ধরা বলেছে, এই অহংকারটাকে বিসর্জন করলেই টিঁকে থাকার মূল মেরে দেওয়া হয়, কেননা তখন আর টিঁকে থাকার মজুরি পোষায় না।' তখন বরং টিঁকে থাকার মজুরি জোগাড় করার থেকে বেঁচে থাকার সামান্য প্রাপ্তিকেই বেশি মূল্যবান মনে হয়। বেঁচে থাকার প্রাপ্তি কিভাবে পাবে মানুষ? বুদ্ধ বললেন, তোমার নিকটজন, তোমার সমাজ ও তোমার পৃথিবীর জন্য কিছু ন্যূনতম কর্তব্যপালন কর। সেটাই হল ধম্ম।\nশ্রীবিলাস । তাতে লাভ?\nজেঠামশায়। ডাস কাপিটাল লিখে মার্ক্সের যে লাভটুকু হয়েছিল।\nশ্রীবিলাস । না জ্যাঠামশায়, আমি ঠিক তা বোঝাতে চাই নি। আমি বলছিলাম, গোটা ব্যবস্থাই যখন ভ্রষ্ট, তখন এককের নৈতিক কর্তব্যপালনে কি লাভ?\nজেঠামশায়। অসম্ভাব্যতার কথা ভেবেচিন্তে কেউ তো কর্তব্যপালন করে না শ্রীবিলাস । তোমার পিতা বা মাতা যখন কোনো মারণরোগের শিকার হয়েছেন, তখন কি তুমি তাঁদের সেবা করবে, নাকি &হয়ষঢ়;যাই করি মরবেই তো' ভেবে শ্মশানযাত্রার বন্দোবস্ত করবে? ব্যক্তিগত নিষ্ঠার কথা উঠলে সিস্টেমের দোহাই পাড়াটা আমার মনে হয় একরকমের ফাঁকিবাজি। একজন বুদ্ধ অজাতশত্রুর নিষ্ঠুর সাম্রাজ্যবিস্তার বন্ধ করতে পারেন না ঠিকই, কিন্তু সমাজে শুধু একশজন অজাতশত্রু থাকলে সেই সমাজটাও খুব একটা শান্তিপ্রিয় গণতন্ত্র থাকে না।\nশ্রীবিলাস । কিন্তু যখন এক শ্রেণী অন্য শ্রেণীকে ক্রমাগত শোষণ করে, তখন ব্যক্তিগত ধর্মপালনের মূল্য কতটুকু?\nজেঠামশায়। দেখো শ্রীবিলাস, মার্ক্স এ কথা কখনই বলেন নি, যদি বিপ্লবে যোগ দাও, তাহলে তোমার চুরি-জোচ্চুরি-খুন-ধর্ষণ সব সাতখুন মাপ। বরং তাঁর বিরোধীদের অসতততা বা নিষ্ঠুরতা দেখলেই কলম হাতে বাঘের মত ঝাঁপিয়ে পড়তেন। তাঁর লেখার অনেক অসম্পূর্ণতার মত ব্যক্তিগত নৈতিকতা নিয়ে আলোচনার অনুপস্থিতিও অন্য আর এক অসম্পূর্ণতা। কিন্তু এই অনুপস্থিতিকে নৈতিকতার বিরোধিতা বা না-নৈতিকতার পর্যায়ে নিয়ে যাওয়া হয়েছে অনেক পরে, বিংশ শতাব্দীতে। এই রাজ্যেরই এক নকশাল নেতা দীপাঞ্জনবাবু তাঁর স্মৃতিচারণায় লিখছেন- 'অপরিণতবুদ্ধি, ক্ষুদ্রহৃদয়, সংকীর্ণ স্বার্থবেষ্টিত আমার মতো অনেক ছেলেমেয়েই [....] ছাত্রযুব আন্দোলনের সংস্পর্শে এসে মনুষ্যত্বের বাতিঘরের আলোয় দেখতে পেয়েছে জীবনজিজ্ঞাসার উত্তর খোঁজার পথ। ' আমাদের মত বৃদ্ধ ভাববাদীরা &হয়ষঢ়;মনুষ্যত্বের বাতিঘর', &হয়ষঢ়;জীবনজিজ্ঞাসা' শব্দগুচ্ছ না হয় ব্যবহার করতে পারে, কিন্তু বস্তুবাদে দীক্ষিত একজনের লেখায় শব্দগুলো অদ্ভুত ঠেকছে না? যতই বেমানান ঠেকুক, যে নিজেকে অতিক্রম করে বৃহত্তর লক্ষ্যে পৌঁছাতে চায়, তার পথ ঠিক-ভুল যাই হোক না কেন, তাঁকে তো তাঁর স্বধর্মে স্থিত হতেই হবে। ব্যক্তিগত নৈতিকতার কোনোরকম উচ্চারণ ছাড়া তো সামাজিক নৈতিকতা তৈরি হয় না। ভাস্লাভ হাভেলের একটা বইতে পড়েছিলাম- "...suchachange will have to derive from human existence, from the fundamental reconstitution of the position of the people in the world, their relationships to themselves and to each other, and to the universe. Ifabetter economic and political model is to be created, then perhaps more than ever before it must derive from profound existential and moral changes in society" ।\nশ্রীবিলাস । জ্যাঠামশায়, আজকের কম্পিটিটিভ পলিটিক্সে আপনার কথাগুলো কিন্তু বেখাপ্পা শোনাচ্ছে। বলা যায় না, কোনো দুর্বিনীত হয় তো বলেই বসল, জ্ঞান দেবেন না মশায়।\nজেঠামশায়। ঐ বেমানান ব্যাপারটা আমি স্বীকার করেই নিয়েছি শ্রীবিলাস । ধরে নাও ওটাই আমার স্বধর্ম। যে যুগে যে রাজ্যে স্বধর্ম মানেই দলধর্ম, সে যুগে সে রাজ্যে না হয় জলজ্যান্ত ইডিওসিনক্রেসি হয়েই বেঁচে রইলাম। &হয়ষঢ়;ফল ফলাবার আশা আমি মনেই রাখি নি রে'।\nশ্রীবিলাস । কিন্তু এখন তো দলধর্মের বিরুদ্ধেও প্রতিবাদ হচ্ছে?\nজেঠামশায়। স্বধর্মপালন তো আত্মপ্রসাদ লাভের জন্য নয় শ্রীবিলাস । একশ পীরে দরগায় ঢিল বাঁধা ছেড়ে মায়ের থানে হত্যে দিলে প্রতিবাদধর্ম পালন করছি বলে আত্মপ্রসাদ লাভ হতে পারে বটে, কিন্তু তার সাথে জাতির বৃহত্তর মঙ্গলাকাঙ্খার যোগ সামান্যই। ইদানীং প্রতিবাদ দেখে আমার চন্দ্র সওদাগরের জেহাদ মনে পড়ে যায়। শিব ছেড়ে মনসা, মনসা ছেড়ে শিব। অন্ধ বোঝে না এই ধরা-ছাড়ার নাগরদোলার মধ্য দিয়ে সে ক্ষমতার সিংহাসনে আষ্টেপৃষ্টে নিজেকে বেঁধে ফেলেছে। এই অন্ধকার চম্পকনগরীতে আবার নববর্ষ কেন শ্রীবিলাস?\nবাহিরে তখন সন্ধ্যার আকাশ গাঢ় অন্ধকারে ঢাকিয়া গিয়াছে। ঘরের বাতিটির তেজ ক্রমে মৃদু হইয়া আসিল। কিয়ৎক্ষণ নীরবতার পরে শ্রীবিলাস বৃদ্ধকে পুনরায় সাষ্টাঙ্গে প্রণাম করিয়া দরজার দিকে পা বাড়াইল। বৃদ্ধ আশীর্বাদের ভঙ্গীতে দক্ষিণহস্ত প্রসারিত করিয়াও হাত গুটাইয়া নিলেন, চক্ষু বুজিয়া ফেলিলেন। শ্রীবিলাস দরজা অবধি পৌঁছিয়া কি মনে করিয়া ফিরিয়া দাঁড়াইল। বলিল- 'জ্যাঠামশায়, দামিনীর ডায়েরিতে আরও একটি কথা লেখা ছিল - &হয়ষঢ়;আমাদের ঈশ্বর হাসেন'। '\nচতুরঙ্গ- রবীন্দ্রনাথ ঠাকুর\nকালান্তর- রবীন্দ্রনাথ ঠাকুর\nষাট সত্তরের ছাত্র আন্দোলন- সম্পাদনা: অনিল আচার্য\nMarx- Andrew Collier\nMetaphysics asaGuide to Morals- Iris Murdoch\nLiving in Truth- Vaclav Havel


আধুনিকতা আর অবক্ষয়ের সংস্কৃতি ভুলে আজও বাংলায় চলছে গাজন উৎসব...Gajan the Festival of Bengal | off-beat - News18 Bangla, Today's Latest Bengali News\nআধুনিকতা আর অবক্ষয়ের সংস্কৃতি ভুলে আজও বাংলায় চলছে গাজন উৎসব\nLast Updated: April 12, 2019, 6:40 PM IST\n#কলকাতা: চৈত্র শেষের সোনালি আলো সবে মিলিয়ে যেতে শুরু করেছে । ধীরে ধীরে সোনালি আভার সঙ্গে মিশতে শুরু করেছে কালো আধার । কোথা থেকে যেনে ভেসে আসছে ‘ঢ্যাং কুরা কুর’ ঢাকের আওয়াজ । পুজো তো শেষ হয়েছে কবেই, এখন আবার ঢাকের বাদ্যি কেন ? মনের মধ্যে হাজারো প্রশ্নরা ভিড়ে জমাতে শুরু করেছে ।\nআওয়াজটা কিন্তু ক্রমশই গাঢ় হচ্ছে । জানলা দিয়ে উঁকি মারতেই দেখা গেল কারা যেন বিভিন্ন রকম সেজে বাড়ির সামনে দিয়ে নাচতে নাচতে যাচ্ছে । সঙ্গে বাবা তারকনাথের চরণে সেবা লাগে...’ ধ্বনি ৷ ব্যাপারখানা কী ? দেখতেই হচ্ছে এ বার ।\nদলের একজনকে জিজ্ঞাসা করতে উত্তর এল, ‘আরে দাদা এ তো গাজন পুজোর সং নাচ’ । আরে হ্যাঁ সামনেই তো পয়লা বৈশাখে ৷ আর তার আগে চৈত্র্ মাসে গাজন উৎসবে মেতে উঠবেন ‘গাজন সন্ন্যাসীরা’ ৷ শহুরে চাল-চলনের দাপটে ধীরে ধীরে অবলুপ্ত হতে চলেছে বাংলার কিছু পুরনো রীতি নীতি । তবে এই বিশেষ উ‍ৎসব এখনও জিইয়ে রয়েছে এ রাজ্যের কোথাও কোথাও ৷ বাংলা ও বাঙালি সংস্কৃতির সঙ্গে মিলে মিশে রয়েছে এমন ধরনের বহু উৎসব ৷ একটা নতুন বাংলা বছর শুরু হয় আরেকটা পুরনো বাংলা বছরের চলে যাওয়ার মধ্যে দিয়ে ৷ আর সেই বাংলা বছরের শেষ উৎসব হল ‘গাজন’ ৷\nযা কিনা প্রকৃত অর্থেই একটা মিলনের উৎসব ৷ থাকে না কোনও জাতপাতের ভেদাভেদ ৷ সামাজিক কৌলীন্য ভেঙে যে কেউ এই উৎসবে সামিল হতে পারেন। ‘গাজন’ উৎসবটি মূলত মহাদেবকে তুষ্ট করতেই করা হয় ৷ তবে আরও একটি মতে ধর্মরাজের পুজোও হয় এ সময় ৷ এই দুইয়ের আচার-অনুষ্ঠানের মধ্যেও প্রচুর মিল আছে। এই উৎসবের সূত্রপাত নিয়ে বহুমত প্রচলিত রয়েছে।\n‘গাজন’ শব্দটির উৎপত্তি গর্জন থেকে ৷ অনেকে মনে করেন সন্ন্যাসীদের হুঙ্কার রব শিবসাধনায় গাজন রূপেই প্রচলিত। ব্রহ্মবৈবর্ত পুরাণে প্রকৃতিখণ্ডে উল্লেখ মেলে ‘‘চৈত্র মাস্যথ মাঘেবা যোহর্চ্চয়েৎ শঙ্করব্রতী। করোতি নর্ত্তনং ভক্ত্যা বেত্রবানি দিবাশিনম্।। মাসং বাপ্যর্দ্ধমাসং বা দশ সপ্তদিনানি বা। দিনমানং যুগং সোহপি শিবলোক মহীয়তে।।’’ এর অর্থ হল-চৈত্রে কিংবা মাঘে এক-সাত দশ-পনেরো কিংবা তিরিশ দিন হাতে বেতের লাঠি নিয়ে শিবব্রতী হয়ে নৃত্য ইত্যাদি করলে মানুষের শিবলোক প্রাপ্ত হয়। পুরাণের এই উল্লেখ চড়ক কিংবা গাজন উৎসব রূপে পালিত হয়। আবার কারও মতে গাজন উৎসবে রয়েছে বৌদ্ধ প্রভাব। তেমনই বাংলার মঙ্গলকাব্যেও গাজনের উল্লেখ মেলে। যেমন-ধর্মমঙ্গল কাব্যে উল্লেখ মেলে রানি রঞ্জাবতী ধর্মকে তুষ্ট করতে গাজন পালন করেছিলেন।\nগাজন উৎসবের সূচনা নিয়ে লোককথায় শোনা যায় নানা কাহিনি। শোনা যায়, বান রাজা ছিলেন শিবভক্ত। তিনি শিবকে তুষ্ট করতে কৃচ্ছ্বসাধনের মধ্য দিয়ে তপস্যা করেছিলেন। শিবভক্তির সেই সূত্র ধরেই চড়কের সন্ন্যাসীরা আজও বান ফোঁড়ান, নানা ধরনের ঝাঁপ দেন। গাজনের সঙ্গে অঙ্গাঙ্গী ভাবে জড়িয়ে আছে নানা প্রকার কৃচ্ছ্বসাধন। যেমন আগুনঝাঁপ, কাঁটাঝাঁপ, বঁটিঝাঁপ, ঝুলঝাঁপ, বানফোঁড়া, কপালফোঁড়া ইত্যাদি। সম্প্রদায় ভেদে কোথাও কোথাও কালাগ্নিরুদ্রের আরাধনাও করা হয়। বাংলার কোনও কোনও অঞ্চলে গাজনে নরমুণ্ড নিয়ে নৃত্যের প্রচলন দেখা যায়।\nএক সময় চড়ক প্রথাটিকেই অমানুষিক আখ্যা দিয়েছিল খ্রিস্টান মিশনারিরা। ১৮৬৩ থেকে ১৮৬৫-র মধ্যে ছোটলাট বিডন এই প্রথা রোধ করেছিলেন। শোনা যায়, সেই থেকেই সন্ন্যাসীরা চড়কগাছে পাক খেতে পিঠে গামছা বেঁধে উঠতে শুরু করে। সে কালের কাঁসারিপাড়ায়, কাঁসারিরা সং বের করতো। অশ্লীলতার দায়ে এক সময় তা-ও বন্ধ হয়ে যায়।\nআধুনিকতা আর অবক্ষয় সংস্কৃতিতে যতই গ্রাস করুক না কেন, গ্রামবাংলায় আজও দেখা যায় গাজনের বৈচিত্রপূর্ণ ছবি। চৈত্রের শুরু থেকেই ধ্বনিত হয় ‘বাবা তারকনাথের চরণে সেবা লাগে...’। এই সময় অন্ত্যজ শ্রেণির নারী-পুরুষ নির্বিশেষে সন্ন্যাস পালন করেন। কেউ কেউ আবার শিব-পার্বতী সেজে হাতে ভিক্ষা পাত্র নিয়ে বের হন। সারাদিন বিভিন্ন স্থানে ঘুরে ঘুরে আতপচাল, রাঙালু, কাঁচাআম, কাঁচকলা এবং অর্থ সংগ্রহ করে সন্ধ্যায় তাঁরা পাক করা অন্ন গ্রহণ করেন।\nগাজন উৎসবের মূলত তিনটি অংশ— ঘাট-সন্ন্যাস, নীলব্রত ও চড়ক। আগে মূলত চৈত্রের প্রথম দিন থেকেই ভক্তরা সন্ন্যাস পালন করতেন। এখন কেউ চৈত্র সংক্রান্তির সাত দিন আগে, কেউ বা তিন দিন আগে থেকে কঠোর নিয়ম পালন করেন। সন্ন্যাস পালন করা হয় বলে গেরুয়া বস্ত্র ধারণ, হবিষ্যি গ্রহণ আবশ্যিক। একটি দলের মধ্যে এক জন মূল সন্ন্যাসী এবং এক জন শেষ সন্ন্যাসী রূপে গণ্য হন। উৎসবে এই দু’জনেরই গুরুত্বপূর্ণ ভূমিকা থাকে। বাংলার এক এক প্রান্তে দেখা যায় গাজনের আঞ্চলিক বৈচিত্র৷\nযেমন মুখোশ নৃত্য আর সং সাজার প্রচলন। মুখোশ নৃত্যের প্রচলন দেখা যায় বর্ধমান, পুরুলিয়া, বাঁকুড়া, নদিয়া, বীরভূম জেলাগুলিতে। প্রথা অনুসারে পূজারীর কাছ থেকে শিবের পুজোর ফুল গ্রহণ করে প্রতীকী শিবলিঙ্গ মাথায় করে ঢাক ঢোল কাঁসর বাজিয়ে পরিক্রমায় বের হন ব্রতধারী সন্ন্যসীরা। এ ছাড়াও মুখোশ নৃত্যে ফুটে ওঠে পৌরাণিক নানা চরিত্র, দেব-দেবী, রাক্ষস, এমনকী পশুদের রূপও। এ ছাড়াও হয় কালী সেজে, মুখোশ পরে এক ধরনের নাচ, যাকে বলা হয় ‘কালীনাচ’।\nগাজনের পরের দিন পালিত হয় নীল পুজো। গ্রামবাংলার মহিলারা সন্তানের মঙ্গল কামনায় এ দিন গাজনের সন্ন্যাসীদের ফল, আতপচাল, ও অর্থ দান করেন। চৈত্রের শেষ দিনে উদ্‌যাপিত হয় চড়ক উৎসব। এই উৎসবেরও বেশ কিছু নিয়ম আছে। যেমন, চড়ক গাছটিকে শিবমন্দিরের কাছের কোনও পুকুরে ডুবিয়ে রাখা হয়। সন্ন্যাসী সেটিকে তুলে আনেন গাজনতলায়। তার পরে চড়কগাছ পুজো করে তা চড়কতলায় পোঁতা হয়। এর পরে শুরু হয় মূল চড়কের অনুষ্ঠান। প্রকাণ্ড কাষ্ঠদণ্ডের উপরে অনেকটা উঁচুতে আংটায় ঝুলে থাকা জনা দু’য়েক সন্ন্যাসীর ক্রমাগত ঘুরপাক খাওয়ার পরিচিত দৃশ্য। ঘুরপাক খেতে খেতে আচমকাই ঝুলে থাকা সেই দুই সন্ন্যাসী নীচে দাঁড়িয়ে থাকা মানুষের উদ্দেশে ছুড়ে দিচ্ছেন বেল, কাঁচা আম ইত্যাদি ফল। সেই ফল কে ধরবে সেই নিয়ে শুরু হয় হুড়োহুড়ি, ধাক্কাকাক্কি। সেই ফল হাতে ধরা নাকি ভাগ্যের ব্যাপার! এমনটাই বিশ্বাস মানুষের।\nছবি : দেবমাল্য দাস ৷\nFirst published: April 12, 2019, 6:40 PM IST\n#Bengali New Year#Poila Boisakh 2019#PoilaBoisakh Rural Bengal


মাগুরায় বহ্নিশিখার উদ্যোগে ৭ দিনের আত্মরক্ষা কৌশল প্রশিক্ষণ শুরু - মাগুরার খবর\nনারী ও তারুণ্য, মাগুরা সদর, স্বাস্থ্য, হোম, হোম পেইজ\nমাগুরায় ৭ দিনব্যাপী কিশোরীদের আত্মরক্ষা কৌশল ও আত্মবিশ্বাস উন্নয়ন প্রশিক্ষণ শুরু হয়েছে । সোমবার বিকাল ৩টায় মাগুরা সরকারি বালিকা উচ্চ বিদ্যালয়ে পরিবেশবাদী যুব সংগঠন গ্রীণ ভয়েসের অঙ্গসংগঠন বহ্নি শিখা ও বলীয়ান নারী এ প্রশিক্ষণের আয়োজন করে। প্রশিক্ষণ কর্মসূচির উদ্বোধনী অনুষ্ঠানে মাগুরা সরকারি বালিকা উচ্চ বিদ্যালয়ের প্রধান শিক্ষক নির্মল কুমার জোর্য়াদ্দারের সভাপতিত্বে প্রধান অতিথি ছিলেন মাগুরা লেডিস ক্লাব ও জেলা মহিলা ক্রীড়া সংস্থার সভাপতি ড. নাসরিন আখতার । বক্তব্য রাখেন সহকারি কমিশনার নাজনীন আকতার, সাংবাদিক রূপক আইচ, মাগুরা জেলা গ্রীণ ভয়েজের উপদেষ্টা আসিফ হাসান শাকিল, বহ্নি শিখার সমন্বয়ক তাসলিমা মিশু প্রমুখ ।\nপ্রধান অতিথির বক্তব্যে ড. নাসরিন আখতার প্রশিক্ষণ কর্মসূচিতে অংশ নেওয়া কিশোরীদের ও আয়োজকদের ধন্যবাদ জানান। এ ধরণের কার্যক্রমের পাশাপাশি মাগুরা শহরকে পরিষ্কার একটি শহর গড়ে তুলতে সবাইকে ঐক্যবদ্ধ হয়ে কাজ করার আহ্বান জানান তিনি। এসময় প্রশিক্ষণ কর্মসূচি সুষ্টুভাবে পরিচালনার জন্য লেডিস ক্লাবের পক্ষ থেকে ১০ হাজার টাকা আর্থিক সহযোগিতা দেন জেলা প্রশাসক পত্নী।\n৭ দিন ব্যাপী এ আত্মরক্ষা প্রশিক্ষণে প্রশিক্ষক হিসেবে কাজ করবেন বাংলাদেশ কারাতে ক্লাব খুলনার সাইদুল ইসলাম, ফারুক হোসেন ও মাগুরা কারাতে ক্লাবের সোরাইয়া ইসলাম। মাগুরা লেডিস ক্লাবের সহযোগিতায় এ কর্মসূচির আওতায় ১ টাকার বিনিময়ে প্রায় ৫০ জন কিশোরী প্রশিক্ষণ নেওয়ার সুযোগ পেয়েছে।


স্বামী দেশে ফেরার কথা শুনে স্ত্রীর কাণ্ড, বড়ি খেয়ে উ’ত্তেজনায় -\nশাকিল মিয়ার প’রামর্শে জনু আক্তার গফরগাঁওয়ে এসে শাশুড়ির স’ঙ্গে বসবাস শুরু করেন। বিয়ের সময় জনু আক্তারের স্বা’স্থ্য খুবই কম ছিল। শাকিল মিয়া দেশে ফি’রে স্ত্রী’কে এতটা স্বা’স্থ্যহীন দেখে পছন্দ নাও ক’রতে পারেন-\nএ আ’শ’ঙ্কায় তিনি দীর্ঘদিন ধ’রে স্বা’স্থ্য বৃ’দ্ধির জন্য গরু মো’টা-তাজাকরণ বড়ি খেয়ে আসছিলেন। গত বৃহস্পতিবার রাতে খাওয়া-দাওয়া শেষে ট্যাবলেট খেয়ে ঘুমিয়ে পরেন জনু আক্তার। পরে ঘুমের মধ্যেই তিনি মা’রা যান।স্থা’নীয় লোকজনের মাধ্যমে খবর পেয়ে পাগ’লা থা’নার অফিসার ই’নচার্জ শাহিনুজ্জামান খানের নেতৃত্বে পু’লিশ মৃ’তের লা’শ উ’দ্ধার করে ম’য়নাত’দন্তের জন্য ময়মনসিংহ মেডিক্যাল কলেজ হাসপাতাল ম’র্গে প্রেরণ করে।\nপাগ’লা থা’নার ওসি বলেন, লা’শ উ’দ্ধারের সময় ঘরে গরু মো’টা-তাজাকরণ ট্যাবলেটের খালি প্যাকেট পাওয়া গেছে। ধারণা করছি গৃহবধু স্বা’স্থ্য বৃ’দ্ধির জন্য এই ট্যাবলেট খেতেন। ঘুমের মধ্যেই মা’রা গেছেন তিনি।\nআরও পড়ুন : আই-ভি-এফ এই পদ্ধতির কথা আম’রা অনেকে হয়তো জানি, আবার অনেকে হয়তো জানিনা। তো যারা জানিনা তাদের জন্য খুব সহ’জ করে বলতে গেলেবলতে হয় ‘ভিকি ডোনারের’ সিনেমা’র গল্প যা আম’রা প্রায় সবাই জানি।\nসিনেমাটা আম’রা সবাই প্রায় দেখেছি। তিনি ম’হিলাদের স্পা’র্ম ডোনেট ক’রতেন, যে স্পা’র্ম ডোনেট করে সন্তান উৎপাদন করাটা বর্তমানের একটি খুবই স্বা’ভাবিক প্রক্রিয়া।এই প্রক্রিয়াটার নামই হচ্ছে আই ভি এফ। বর্তমানে যাদের সন্তান নেই, এমন অনেক ম’হিলাই এখন এই স্পা’র্ম ডোনারের মাধ্যমে সন্তান নিচ্ছেন, কৃত্রিম উপায়ে সন্তান উৎপাদনে এই প্রক্রিয়া।\nএক যুগান্তকারী পরিবর্তন এনেছে। কিন্তু এখন আপনাদের আমি যে ম’হিলার কথা বলবো তার কথা শুনে আপনি রীতিমত চ’মকে যাবেন। আসুন জে’নে নেওয়া যাক পুরো গল্পটা।জা’না গেছে যে এই ম’হিলা প্রায় তিন বছর হল বিবাহিতা এবং তার কোন সন্তান নেই, সেহেতু তিনি একটি সন্তান নিতে চান। এই জন্য তিনি একজন শু’ক্রাণু দাতার সন্ধান করছিলেন, সন্তান ধারনে অখ্যম অনেক ম’হিলাই এই সিদ্ধা’ন্ত নেয়।\nস্বা’মী যদি স্ত্রী’কে তৃ’প্তি প্র’দানে অ’ক্ষ’ম হয়, তাহ’লে স্ত্রী’র কী’ ক’রা উ’চিৎ?\nFebruary 4, 2021 May 23, 2021\nযেসব পুরুষদের এড়িয়ে চলা উচিত\nছেলেদের দেখে মেয়েরা বারবার ওড়না ঠিক করে কেন ?… জেনে নিন\nআমাকে বিয়ে করলে পাএ পাবেন ৭০ লাখ টাকা আর একটি বাসা…\nনেটদুনিয়ায় ঝড় তুললেন মডেল, নৃত্যশিল্পী, অভিনেত্রী Nora Fatehi\nNora Fatehi shows you the difference imagination and reality – Watch funny video\nজীবনে এটাই একমাত্র সুখ সব সময় পেতে চান\nগ্রামের বিয়ে বাড়ির আনন্দ পানি রং কাদা মাখামাখি ঠাসাঠাসি নাচ কত আনন্দ হয় দেখুন\nছে’লেদের এ’ই ২ টি জি’নিস দেখে মে’য়েরা প্রে’মে প’রে যায় জে’নে নিন এ’খনি\nহলুদ শাড়িতে হুবুহু ক্যাটরিনার মতোই কে এই ভাইরাল সুন্দরী তরুণী\nবিয়ের প্রথম রাতে প্রত্যেকই আশা করেন যে ৭টি জিনিস, জেনে রাখা উচিৎ\nশাড়ি পড়ে বৃষ্টিতে ভিজে ছাদের উপরে উ-দ্দা-ম নাচ সুন্দরী যুবতীর, মুহূর্তে ভাইরাল ভিডিও!\n‘গেঁদা ফুল’-র পর এবার ‘পানি পানি’, নেটদুনিয়া কাঁপাচ্ছে জ্যাকলিন-বাদশাহ জুটি! ঝড়ের গতিতে ভাইরাল ভিডিও\nবৃষ্টিভেজা রাস্তার ওপরে জনপ্রিয় হিন্দি গানে উ-দ্দা’ম নাচ দুই সুন্দরী তরুণীর, ভাইরাল ভিডিও!\nদেখতে সুন্দর নন, তাই অন্যের কাছ থেকে সন্তা’ন নিতে চাইলেন স্ত্রী…\nসৌন্দর্যের নতুন রানী শ্রীদেবী কন্যা জাহ্নবীর এই ছবিগুলো জুম করে দেখার পর…\nবিয়ের পরে সুখের জন্য যা করতে হবে! সকলে জানা উচিত।\nAugust 15, 2021 September 16, 2021\nটুকটুকে লাল পোশাক দুর্দান্ত অঙ্গভঙ্গিতে অসাধারন নাচে ভাইরাল সুন্দরী যুবতী, রইল ভিডিও\nফাঁকা ঘরে তুমুল নাচে ভাইরাল সুন্দরী কন্যা, রইল ভিডিও\nস্বা’মীর অ’ঙ্গ ছোট হওয়ায় স্ত্রী’র কা’ন্ড…\nছা’দে দা’ড়িয়ে গো’স’ল, আবা’রো ভাই’রাল ভিডি’ও\nতাহাজ্জুদ নামাযের ফযীলত, গুরুত্ব ও নিয়ম\nআপনার প্রেমিকা/স্ত্রী কি সুন্দরী?\nআপনি যাকে ভালোবাসেন সে আপনাকে ভালোবাসে তো?\nচড়চড় করে ওজন কমাতে এই শরবতটি দিনে দু-বার পান করুণ!


‘ঈশানাকে ইঙ্গিতপূর্ণ কথা বলতেন মারুফ খান’ – আওয়ার নিউজ\nমডেল মৌনিতা খান ঈশানাকে ইঙ্গিতপূর্ণ কথাবার্তা বলতেন নাট্য নির্মাতা মারুফ খান প্রেম। এমন ধরনের কথা বলা হয়েছে ঈশানার পক্ষে দেওয়া মামলার চূড়ান্ত প্রতিবেদনে।\nঈশানার আইনজীবী এমদাদুল হক লাল বুধবার বলেন, ঈশানার মামলায় দাখিল করা চূড়ান্ত প্রতিদেনটি বাংলাদেশ সাইবার ক্রাইম ট্রাইব্যুনাল আদালতে পাঠানো হয়েছে। ওই আদালত এ চূড়ান্ত প্রতিবেদনটি গ্রহণ করলে ঈশানা খালাস পাবেন। ঈশানা খালাস পাবার পর প্রেমের বিরুদ্ধে আইনগত ব্যবস্থা গ্রহণ করবেন।\nগত ২৮ এপ্রিল হাইকোর্টের নির্দেশে ঢাকার মহানগর হাকিম মো. মারুফ হোসেনের আদালতে আত্মসমর্পণ করে জামিন নেন ঈশানা।\nমামলায় বলা হয়েছে, শুটিং সেটে বাদী প্রযোজক মারুফ খান প্রেমের অনুপস্থিতিতে ঈশানা তাকে অকথ্য ভাষায় গালাগালি করেন। সঙ্গে তার ফেসবুক পেজে একটি মানহানিকর স্ট্যাটাস পোস্ট করেন।\nএতে বাদীর সুনামহানি, সামাজিক ও আর্থিকভাবে ১ কোটি টাকা ক্ষতি হয়েছে বলে উল্লেখ করা হয়।\nএ ঘটনায় গত ৩ ফেব্রুয়ারি মামলার বাদী প্রযোজক অভিনেতা মারুফ খান প্রেম ঢাকার মুখ্য মহানগর হাকিমের আদালতে মৌনিতা খান ঈশানার বিরুদ্ধে মানহানি মামলা ও গত ১ মার্চ উত্তরা পশ্চিম থানায় তথ্য ও যোগাযোগ প্রযুক্তি আইনে আরেকটি মামলা করেন।\nবিনোদন Comments Off on ‘ঈশানাকে ইঙ্গিতপূর্ণ কথা বলতেন মারুফ খান’ সংবাদটি প্রিন্ট করুন\n« দেখুন তো চিনতে পারেন কিনা? (পূর্বের সংবাদ)\n(পরের সংবাদ) অবশেষে মোহামেডানের সাথে চুক্তিবন্ধ হলেন মুস্তাফিজ »


নন্দীগ্রাম কাণ্ডে অপসারিত নিরাপত্তা অধিকর্তা! সরানো হল জেলাশাসক, পুলিশ সুপারকেও৷ Election commission removes director security in Mamata Banerjee injury incident– News18 Bangla\nELECTION COMMISSION REMOVES DIRECTOR SECURITY IN NANDIGRAM INCIDENT DMG\nনন্দীগ্রাম কাণ্ডে অপসারিত নিরাপত্তা অধিকর্তা! সরানো হল জেলাশাসক, পুলিশ সুপারকেও\nমমতার আঘাতের ঘটনায় কড়া পদক্ষেপ কমিশনের৷\nমুখ্যমন্ত্রীর নিরাপত্তার দায়িত্বে থাকা অন্যান্য যে অফিসারদের কর্তব্যে গাফিলতি ছিল, তাঁদের চিহ্নিত করেও শাস্তি দেওয়া হবে৷\nLast Updated : March 14, 2021, 18:20 IST\n#কলকাতা: নন্দীগ্রামে মমতা বন্দ্যোপাধ্যায়ের চোট লাগার ঘটনায় বড় পদক্ষেপ করল নির্বাচন কমিশন৷ কর্তব্যে গাফিলতির অভিযোগ অপসারণ করা হয়েছে মুখ্যমন্ত্রীর নিরাপত্তার দায়িত্বে থাকা ডিরেক্টর সিকিউরিটি বিবেক সহায়কে৷ একই সঙ্গে অপসারণ করা হয়েছে পূর্ব মেদিনীপুরের জেলাশাসক বিভু গোয়েল এবং পুলিশ সুপার প্রবীণ প্রকাশকে৷\nএর পাশাপাশি মুখ্যমন্ত্রীর নিরাপত্তার দায়িত্বে থাকা অন্যান্য যে অফিসারদের কর্তব্যে গাফিলতি ছিল, তাঁদের চিহ্নিত করেও শাস্তি দেওয়া হবে৷ এর জন্য রাজ্যের মুখ্যসচিব এবং ডিজিপি-র নেতৃত্বে গড়া কমিটিকে তিন দিন সময় দিয়েছে কমিশন৷ পাশাপাশি নন্দীগ্রাম সহ দুই থানার ভারপ্রাপ্ত অফিসারদের বিরুদ্ধে শাস্তিমূলক পদক্ষেপ নেওয়া হতে পারে৷\nকমিশনের জারি করা বিবৃতি অনুযায়ী, পূর্ব মেদিনীপুরের নতুন জেলাশাসক হিসেবে দায়িত্ব দেওয়া হয়েছে স্মিতা পান্ডে এবং পুলিশ সুপার হিসেবে দায়িত্ব দেওয়া হয়েছে সুনীল কুমার যাদবকে৷ পাশাপাশি বিবেক সহায়ের পরিবর্তে নতুন নিরাপত্তা অধিকর্তা হিসেবে অবিলম্বে নতুন কাউকে দায়িত্ব দেওয়ার নির্দেশ দেওয়া হয়েছে৷\nওই ঘটনার তদন্তের পর কমিশনের রিপোর্টে অভিযোগ করা হয়েছে, মুখ্যমন্ত্রীর নিরাপত্তার দায়িত্বে থাকা রাজ্য়ের নিরাপত্তা অধিকর্তা বিবেক সহায়ের গা ছাড়া মনোভাবই দুর্ঘটনার প্রধান কারণ৷ রিপোর্টে দাবি করা হয়, নির্দিষ্ট বুলেট প্রুফ গাড়িতে না বসে মমতা সাধারণ গাড়ি ব্যবহার করছিলেন৷ আর ভিভিআইপি-র জন্য বরাদ্দ গাড়িতে বসে ছিলেন বিবেক সহায় নিজে! রিপোর্টে অভিযোগ করা হয়েছে, নির্দিষ্ট গাড়ি ব্যবহার না করে সুরক্ষা বিধি ভেঙেছেন মুখ্যমন্ত্রী৷ নিরাপত্তায় এত বড় গাফিলতির ফল আরও মারাত্মক হতে পারত বলেও কমিশনের রিপোর্টে উষ্মা প্রকাশ করা হয়েছে৷\nএই ঘটনার জন্য ডিরেক্টর সিকিউরিটি বিবেক সহায়ের বিরুদ্ধে কড়া শাস্তির সুপারিশ করেছিল কমিশন৷ পাশাপাশি রাজ্যের মুখ্যসচিব এবং পুলিশের ডিজিপি-র নেতৃত্বে একটি উচ্চপর্যায়ের কমিটি গড়ে দেওয়া হয়েছে৷ মুখ্যমন্ত্রীর আঘাত লাগার ঘটনায় তাঁর নিরাপত্তার দায়িত্বে থেকে যে আধিকারিক এবং অফিসাররা যথাযথ দায়িত্ব পালন করেননি, তাঁদের বিরুদ্ধে শাস্তিমূলক ব্যবস্থা নেবে ওই কমিটি৷\nFirst published: March 14, 2021, 18:11 IST


বাজারে এলো ৮,৬৯০ টাকা মূল্যের ১.৩ গিগাহার্টজ কোয়াডকোর কর্টেক্স এ-৭ প্রসেসরসমৃদ্ধ Walton Primo GF ! - এবং মোবাইল\nবাজারে এলো ৮,৬৯০ টাকা মূল্যের ১.৩ গিগাহার্টজ কোয়াডকোর কর্টেক্স এ-৭ প্রসেসরসমৃদ্ধ Walton Primo GF !\nদেশের বাজারে স্বল্পমূল্যে মানসম্পন্ন অ্যান্ড্রয়েড আনার অন্যতম পথিকৃৎ ওয়াল্টন এবারে বাজারে নিয়ে এলো ১.৩ গিগাহার্টজ কোয়াডকোর কর্টেক্স এ-৭ প্রসেসরসমৃদ্ধ Walton Primo GF. এতো কম বাজেটে কোয়াডকোর স্মার্টফোন আনার ক্ষেত্রে Walton বাকি সবার থেকে এগিয়েই রইলো । আসুন দেখে নিই কী থাকছে Walton Primo GF এ !\nWalton Primo GF এর প্রধান প্রধান ফিচারসমূহঃ\nঅপারেটিং সিস্টেমঃ Walton Primo GF এ OS হিসেবে ব্যবহৃত হয়েছে Android 4.2.2 (Jelly bean)\nডিসপ্লেঃ Walton Primo GF এর Display সাইজ 4.3 ইঞ্চি। এর ডিসপ্লে WVGA. স্ক্রীন রেজোল্যুশন ৪৮০x৮০০\nক্যামেরাঃ এই ফোনের Rear ক্যামেরা হলো ৫ মেগাপিক্সেল এবং Front ক্যামেরা VGA. ক্যামেরায় Auto focus, LED flash, Geo-tagging, Touch focus, 99 snaps in one click, Gesture Shot, Smile Shot ইত্যাদি সুবিধাও থাকছে ।\nজিপিউঃ Walton Primo GF এর জিপিউ হিসেবে Mali 400MP ব্যবহার করা হয়েছে ।\nসিপিউঃ CPU হিসেবে থাকছে ১.৩ গিগাহার্টজ কোয়াডকোর কর্টেক্স এ-৭\nমেমোরীঃ এই সেটের ইন্টারনাল মেমোরী হলো ৪ গিগাবাইট। র‍্যাম হচ্ছে ৫১২ মেগাবাইটের। এটি ৩২ গিগাবাইট পর্যন্ত মেমোরী কার্ড সাপোর্ট করবে।\nসেন্সরঃ এই ফোনে যেসব সেন্সর ব্যবহৃত হয়েছে সেগুলো হলো- Proximity sensor, G-sensor, E-Compass, Light Sensor. এছাড়াও এ ফোনে আছে Digital Compass.\nব্যাটারীঃ Primo GF এ 1700 mAh এর লিথিয়াম-আয়ন ব্যাটারী ব্যবহৃত হয়েছে।\nকানেক্টিভিটিঃ WLAN b/g/n (Wi-Fi), Bluetooth v4, Micro USB , WLAN Hotspot, USB Internet (Sharing Windows PC internet via USB cable)\nমূল্যঃ এতোসব সুবিধা থাকার পরেও এই ফোনের মূল্য কিন্তু থাকছে আপনার হাতের নাগালেই ! Walton Primo GF এর দাম পড়বে ৮,৬৯০ টাকা মাত্র !\nPrimo GF এর Specifications দেখে নিন চার্ট আকারেঃ\nType 10.92cm (4.3″), WVGA 800*480, Support 16M colors\nOthers WLAN Direct, USB Internet (Sharing Windows PC internet via USB cable), wireless input device(Keyboard & Mouse)\nSecondary 0.3 Mega Pixels\nSensor Proximity sensor, G-sensor, E-Compass, Light Sensor\nএবার গ্যালাক্সী ট্যাব ৩ লাইট এর ঘোষণা দিলো স্যামসাং !\nঅবশেষে উন্মেচন হল হুয়াওয়ে এসেন্ড মেট ২ এর প্রসেসর রহস্য\nফোনের কনফিগারেশনের সাথে সাথে নাম করনটাও বেশ পছন্দ হইছে, যারা মোবাইল প্রেমি, তাদের জন্য পারফেক্ট GF অর্থাৎ গার্ল ফ্রেন্ড, হা হা…\nএম এন নাহিদ says:\nদারুণ একখানা কথা বলিয়াছেন… হু হা হি !\nবাজার দখলে এগিয়ে কমদামের সিম্ফোনি এক্সপ্লোরার ডব্লিউ...\nDSLR ক্যামেরার বিকল্প হবে Lumia 1020 !\nঅ্যাপল আইফোন ৬, আসবে ১০ মেগাপিক্সলের F/1.8 নিয়ে


যশোর রোড: লুণ্ঠনের চোখে না দেখে ভালবাসার চোখে দেখলে কত ভাল হয়! - TheWall\nউপরে গাছের আলিঙ্গনে থাকা রাস্তা (সবুজ) দেখে কি মনে পড়ে যাচ্ছে না ‘যশোর রোডের গাছ’-এর কথা? যশোর রোডের কয়েক হাজার বৃক্ষহত্যার ফতোয়ার বিরুদ্ধে ছাত্রছাত্রীদের বিক্ষোভ, এপিডিআর-এর মামলা (পরে ছাত্রছাত্রীদের পক্ষেও একটি মামলা দায়ের করা হয়), রাহুল ও তাঁর সহযোদ্ধাদের ব্যথিত চিত্তে জনমনে প্রভাব বিস্তারকারী দীর্ঘ পদযাত্রা– এসব সবাই জানেন। আজকের খবর– সুপ্রিম কোর্ট গাছ কাটায় নিষেধাজ্ঞা জারি করেছে, বিকল্প উপায়ে সরকারি প্রকল্পসাধন করতে বলেছে। ভাল খবর। সেদিনও প্রতিবাদকারীদের ‘দেশদ্রোহী’, ‘উন্নয়নবিরোধী’ বলে গাল পাড়ছিল স্বার্থান্বেষীরা। আজ অনেক খুশির দিন।\nআমার দেশ কল্যাণমুখী রাষ্ট্র, তার আইন রক্ষা করে গাছ, অন্য প্রাণী, পরিবেশকে। লোভী, চেতনাহীন মানুষের সংখ্যা বেশি। তারা বোঝেই না সৃষ্টির নিয়মে উদ্ভিদ প্রথম প্রাণ, তার‌ই পথ ধরে এসেছে মানুষ। গাছের সঙ্গে আমাদের শ্রদ্ধা ও কৃতজ্ঞতার সম্পর্ক। একেবারে সহজ কথা– গাছ অক্সিজেন দেয়, যা আমাদের প্রাণরক্ষা করে। একজন আক্রমণকারীকে আমার প্রিয় ভাই ডাক্তার রাহুলদেব বিশ্বাস বলেছিল, ‘খারাপ ব্যবহার করার আগে নাক টিপে দম বন্ধ করে দু’মিনিট দাঁড়িয়ে থাকুন… বুঝে যাবেন গাছের মূল্য।’\nব্রাজিলের পোর্তো আলেগ্রে (Porto Alegre) শহরের ছবি।\nআজকের সমাজ ভারতবর্ষকে ভোটের আর লুঠের চোখে চেনে। প্রাচীন ভারতবর্ষে মুনি-ঋষিরা অরণ্যে তপস্যা, আরাধনা করতেন। তাঁদের চিন্তায় গাছ ছিল অত্যন্ত উচ্চস্থানে। তৈত্তরীয় ব্রাহ্মণে ‘ব্রহ্ম কী’ এই আলোচনায় বলা হয়েছে, ‘ব্রহ্ম‌ই হচ্ছেন বন, ব্রহ্ম‌ই হচ্ছেন বৃক্ষ। এই বন এবং বৃক্ষ থেকেই জগৎ নির্মিত হয়েছে।’ (ব্রহ্ম বনং ব্রহ্ম স বৃক্ষ আসীদ যতো দ্যাবাপৃথিবী…) এসব দর্শনের কথা চর্চা ছাড়া সবাই বুঝতে পারে না, কিন্তু অন্য ক্ষেত্রে ভক্তি তো দেখায়। বৃক্ষভক্তি আদি মানুষদের সমাজে কিন্তু আজও প্রচলিত। আধুনিক নাগরিক চেতনার মানুষ বৃক্ষকে দেখে কাঁচা টাকা হিসেবে!\nযাই হোক, সবুজ ছবিটির প্রসঙ্গে আসি। ব্রাজিলের পোর্তো আলেগ্রে (Porto Alegre) শহরের ছবি। একশোটির বেশি রোজ‌উড গাছ পোঁতা হয়েছিল ১৯৩০ সালে। উন্নয়নের অজুহাতে এইসব বৃক্ষ ওখানেও কাটতে চেয়েছিল কিছু প্রভাবশালী। প্রতিরোধ গড়ে তোলে সাধারণ মানুষ। বৃক্ষগুলি বেঁচে যায়। শহরের প্রাণ ও শীতল বাতাস দানকারী এই বৃক্ষদেবতাদের দেখতে আসে ভালমানুষের দল। ২০০৬-এ ঘোষিত হয়েছে রোজ‌উড বৃক্ষগুলি দেশের ঐতিহাসিক, সাংস্কৃতিক, বাস্তুসংস্থানগত ও পরিবেশগত ঐতিহ্য। বৃক্ষ ও মানুষের সম্পর্ক জিতে গিয়েছে এভাবেই।\nযশোর রোডের সেদিন\nযশোর রোডের দু’পাশের শিরীষ, মেহগনিরা আরও প্রাচীন, আরও ঐতিহ্যবাহী। দেশভাগ-পরবর্তী ইতিহাসের, একাত্তরের যুদ্ধের ইতিহাসের (বাংলাদেশের মুক্তিযুদ্ধে সাহায্যকারী ভারতীয় সৈন্য এই পথ দিয়েই যায়) সাক্ষী। যশোর রোডের শুরুর অংশটুকু বাংলাদেশে, সেখানেও উন্নয়নের নামে গাছ কাটার চেষ্টা চলছে, প্রতিরোধেও নেমেছেন মানুষ। কোন এক মাফিয়া-সমাজে আমরা আছি? লুণ্ঠনের চোখে না দেখে ভালবাসার চোখে দেখলে কত ভাল হয়! দুই দেশে থাকা ‘যশোর রোড’ অনায়াসেই হতে পারে উত্তর আয়ারল্যান্ড, ফ্রান্স, জাপান, জার্মানি সহ বিশ্বের নানা দেশের ‘প্রাচীন বৃক্ষঘেরা সড়ক’-এর তালিকায় সবচেয়ে আকর্ষণীয় নাম।\nবিভাস রায়চৌধুরী কবি। এবং গল্পকার, ঔপন্যাসিক, নাটককার ও প্রাবন্ধিক। একটি প্রকাশনা সংস্থার কর্মী। যশোর রোডের গাছ বাঁচাতে চাওয়া ছোটদের আন্দোলনের সমর্থনে গান, নাটক নিয়ে পথে নেমেছিলেন। বৃক্ষপ্রেমে রচনা করেছেন ‘যশোর রোডের গাছ’ (ছবি এঁকেছেন শিল্পী বিপ্লব মণ্ডল) নামে একটি কাব্যগ্রন্থও।\nBibhas Roy ChowdhurycolumnOpinion\nভাবা যায়! দোর্দণ্ডপ্রতাপ সাদ্দাম হোসেন লিখেছিলেন প্রেমের…\nদ্বিতীয় দফার ভোটের আগেই রাজ্যে আসছে আরও ২৫ কোম্পানি আধাসেনা


দায়িত্বশীলতার বিকল্প নেই\n/ মতামত / দায়িত্বশীলতার বিকল্প নেই\nবেশ কিছুদিন ধরে অনেক কিছুই বোঝা যাচ্ছে না— বোধ-চেতনাও কেন যেন ঠিক ঠিক কাজ করছে না! চলতে-ফিরতে চোখের সামনে যা যা দেখতে হয়— প্রতিদিন সংবাদপত্রে যা যা পাঠ করতে হয়— টিভি চ্যানেলের খবরে যা যা শুনতে হয়- তাতে মনে হচ্ছে, কোনো কিছুই আর আগের মতো নেই। সবকিছুই কেমন যেন উল্টেপাল্টে গেছে। আমরা- যাদের বয়স বেড়েছে, তারা যেন আর চলতি হাওয়ার সঙ্গে তাল মিলিয়ে চলতে পারছি না। কেন এই অনুভূতি? এই প্রশ্নটি খতিয়ে দেখা প্রয়োজন। পরিবর্তন কোনো দোষণীয় প্রবণতা নয়— মানবজাতি পরিবর্তনের মধ্য দিয়েই সামনে এগোয়। অগ্রসরমাণতার এই দিক বস্তুসভ্যতার আওতাধীন। আর এর ভেতর রয়েছে যে মনন-সভ্যতা, যার চর্চা মানুষকে মানুষ হিসেবে মর্যাদাবান করেছে, সেই মানবিক বৈশিষ্ট্য। মানবিকতার সঙ্গে সমান্তরালে চলতে পারে না, এমন পরিবর্তন মানব-কল্যাণের বিষয় নয়— মূলধারার বিষয় নয়।\nসাধারণভাবে এটাই দৃশ্যগ্রাহ্য হয়ে উঠছে যে, স্বয়ংক্রিয়তা ও তথ্যপ্রযুক্তি যত বিস্তৃত হচ্ছে, মানবিক শক্তি তত আচ্ছন্ন হয়ে পড়ছে। স্বয়ংক্রিয়তা বা তথ্যপ্রযুক্তির বৈশিষ্ট্য, স্পর্শকাতরতা কিংবা বোধ-চেতনা প্রতিদিন তীক্ষতর হয়ে উঠছে। তা যত তীক্ষ বা ধারালো হয়ে উঠছে, মানবীয় বৈশিষ্ট্য, বোধ-চেতনা তত ক্ষীয়মাণ হয়ে পড়ছে। মৌলিক মানবীয় বৈশিষ্ট্যই মানুষের চালিকাশক্তি। তা যখন ক্ষীয়মাণ হয়ে ওঠে, তখন মানবিক বোধ-শোধও পরিপূর্ণভাবে থাকে না।\nআমরা সাধারণ মানুষ সাদা চোখে দেখছি পরিবার-সমাজ-দেশ সর্বত্র মানবের বোধ-চেতনাসহ সার্বিক বৈশিষ্ট্য কীভাবে প্রতিফলিত হচ্ছে। স্বয়ংক্রিয়তা বা তথ্যপ্রযুক্তির ভেদবুদ্ধি সাধারণ মানুষের বিশেষ করে বোঝার কথা নয়। বিজ্ঞান কিছু বলে কি-না, বললে কী তার ধরন-ধারণ, সে ব্যাপারে সাধারণ মানুষের তেমন কোনো বোধ-শোধ থাকার কথা না হলেও বোধ-শোধহীন কর্মকাণ্ডের অসহায় শিকার তাদেরই হতে হচ্ছে।\nমানব আচরণে কী ধরনের পরিবর্তন সূচিত হচ্ছে এবং তা পরিবার-সমাজ-দেশ এবং আন্তর্জাতিক অঙ্গনে কী ধরনের প্রভাব সৃষ্টি করছে, তথ্যপ্রযুক্তির জ্ঞান না থাকলেও এটা দিব্যি লক্ষ করা যেতে পারে, যদি কেউ তা দেখতে চান। পরিবর্তন ভালো বা মন্দ যা-ই হোক, সেসব লক্ষ করা দরকার— অনুধাবন করা দরকার এবং বিচার-বিশ্লেষণও করা দরকার। এটা সমাজচিন্তকদের কাজ হলেও এই তাগিদ সমাজের সর্বস্তর থেকে উচ্চারিত হলে কাজটি হবে এবং এর ফলে ব্যক্তি-পরিবার-সমাজ-দেশ সর্বক্ষেত্রে ইতি-নেতি কী কী প্রভাব দেখা দিতে পারে বা দেখা দিচ্ছে— সে সম্পর্কে সজাগ হওয়া যাবে— আগেভাগে সতর্কতামূলক পদক্ষেপও নেওয়া যাবে।\nগত দিনগুলোতে সারা দেশে আলোচনার বিষয় ছিলেন হাত হারানো যুবক রাজীব। রাজীব মারা গেলেন— তার অসহায় দুই কিশোর ভাই মর্গের সামনে ফ্যাল ফ্যাল করে তাকিয়ে আছে— তাদের বেদনায় নীল অসহায় দৃষ্টি— পত্রিকার এই করুণ ছবি কি ওই দুই বাস কর্তৃপক্ষের হূদয়ে কোনো তোলপাড় সৃষ্টি করতে পেরেছে? রাজীব যখন মৃত্যুর সঙ্গে পাঞ্জা লড়ছেন, তখন কি ওই দুই বাসের কর্তৃপক্ষীয় কেউ হাসপাতালে তাকে দেখতে গেছেন— তার চিকিৎসার ব্যাপারে খোঁজখবর নিয়েছেন বা সহযোগিতার হাত বাড়িয়ে দিয়েছেন? সর্বোপরি রাজীবের হাত হারানো এবং শেষ পর্যন্ত মৃত্যুর খবরে কি বড় ধরনের বিচলন সৃষ্টি হয়েছে— এমন ব্যবস্থা গ্রহণ করা হয়েছে, যাতে আর একজনকেও এভাবে অকালে ঝরে যেতে না হয়? বাবা-মাহারা তিন ভাইয়ের বাঁচার যে অসহায়-যাত্রা শুরু হয়েছিল, সেই যাত্রাপথ তছনছ করে দিল দুই বাসের অপ্রয়োজনীয় প্রতিযোগিতা— যা ট্রাফিক বিধির চরম লঙ্ঘন। ট্রাফিক বিধি যদি কঠোর ও দুর্নীতিমুক্তভাবে প্রয়োগ সম্ভব হতো, তাহলে প্রতিদিন রাস্তায় এ ধরনের হাজারো প্রতিযোগিতা দেখতে হতো না অসহায় যাত্রীদের, রাজীবের মতো পিতা-মাতাহীন সংসারে ঘুরপাক-খাওয়া একমাত্র সহায় বা আশ্রয়স্থল এভাবে মিলিয়ে যেত না। উজ্জ্বল ভবিষ্যৎ না হলেও অল্পে তুষ্ট থেকে দুই ভাইকে নিয়ে রাজীব নিজের মতো বাঁচতে পারতেন। তাকে রাজধানীর ট্রাফিক-বিধির শৈথিল্যজাত বিশৃঙ্খল সড়ক-পরিবহন ব্যবস্থা বাঁচতে দিল না, এ কথা না বলে কি পারা যাবে? এ প্রশ্নও এড়িয়ে যাওয়া যাবে না, আমাদের বিবেক কি আদৌ আগেকার মতো সচল আছে?\nরাজীবের পর একই ধরনের দুর্ঘটনায় খালিদ তার ডান হাত হারিয়ে হাসপাতালে তীব্র যন্ত্রণায় ছটফট করছেন। পা হারানো তরুণী রোজিনা ইতোমধ্যে মারা গেছেন। এমন বিবরণ আর কতদিন পাঠ করতে হবে, কে জানে! দুর্ঘটনা ঘটলে অনেকে মোবাইলে ছবি তোলায় মনোযোগী হয়ে পড়েন। দুর্ঘটনাকবলিত ব্যক্তিকে অকুস্থল থেকে দ্রুত উদ্ধার করে হাসপাতালে নিয়ে যাওয়ার কথা আজকাল উপস্থিত লোকজন কী করে ভুলে যেতে পারে? যাত্রাবাড়ীতে এক মা তার মেয়েকে বাসে তুলে দিতে এসে বাসের ধাক্কায় আহত হন এবং তাকে ওই অবস্থায় ঘণ্টাদেড়েক ওখানেই পড়ে থাকতে হয়। হাসপাতালে নেওয়ার পর তিনি মারা যান। সঙ্গে সঙ্গে তাকে চিকিৎসার আওতায় আনা হলে হয়তো তাকে এভাবে মৃত্যুর হাতে সমর্পিত হতে হতো না। কেন এ কাজটি হলো না— এর সঙ্গে মানবীয় আচরণের শৈথিল্য কতটা যুক্ত রয়েছে, তা ভেবে দেখা খুবই দরকার।\nসমস্যাটা কোথায়? আমার এক নাতি— রাতিক দু’বছর তিন মাস বয়স। বাড়িতে কারো বেতাল অবস্থা দেখলে, সে প্রশ্ন করে— তোমার সমস্যা কী? এই প্রশ্নটি ওই ছোট্ট শিশু করতে পারে, আমরা কি করতে পারি না? সমস্যাটা কী— তা যদি জানতে পারা না যায়, তাহলে সমাধান হবে কী করে? এ প্রশ্ন যাদের করার, তারা আদৌ করছেন কি-না জানি না। তবে এ প্রশ্নের জবাব অনেক বছর ধরেই দিয়ে যাচ্ছেন বুয়েটের এ-সংক্রান্ত সংস্থাটি। সংবাদপত্রে আলোচনায় আনছেন সাংবাদিকরা। যাত্রীসাধারণ এবং বোদ্ধা মহলও এ ব্যাপারে কথা বলছেন। সারা জগতের মানুষও যদি বিষয়টা মানে সমস্যাটা নিয়ে আলোচনার পর আলোচনা চালিয়ে যান, তাতে কিছু হবে না- যদি না দায়িত্বশীলরা আলোচনার মাধ্যমে সমস্যা শনাক্ত করে সমাধানের লক্ষ্যে উপযুক্ত বিধি-ব্যবস্থা গ্রহণ করে কঠোরভাবে কার্যকর করেন।\nপ্রতিবেশী দেশ ভারতে উত্তর-পূর্বাঞ্চল এবং দক্ষিণাঞ্চলে বিস্তীর্ণ পার্বত্য এলাকায় বিপজ্জনক রাস্তা— যেখানে যানবাহনে সংঘর্ষ হলে হাজার হাজার ফুট নিচে পড়ে যেতে হয়— সেসব রুটে বাস-ট্রাক-কার চলছে। ওইসব বিপজ্জনক রাস্তায় কয়টা দুর্ঘটনা ঘটে— কত মানুষের প্রাণ যায়? চালকরা সর্বদা স্মরণ রাখেন এক মুহূর্তের জন্য বেখেয়াল হলে বা শৈথিল্য ভর করলে একজন যাত্রীও প্রাণে বাঁচবেন না। যানবাহন মালিকরাও দায়িত্বশীল বলে যথেষ্ট যোগ্য-দক্ষ চালক নিয়োগ করেন এবং প্রতি মুহূর্তে তাদের মনিটরিংয়ে রাখেন— সতর্ক রাখেন। আর এদেশে কোথায় পাহাড়— বিপজ্জনক রাস্তা? তারপরও হাজার হাজার মানুষকে প্রতিবছর প্রাণ দিতে হচ্ছে। যানবাহন চালকদের সতর্কতার কোনো বিকল্প নেই। পার্বত্যই হোক বা সমতল রাস্তা, চলাচলের জন্য নিরাপদ থাকে যানবাহন চালকদের দায়িত্বশীলতার জন্যই। যে দেশে যানবাহন চালকরা যথেষ্ট সচেতন ও দায়িত্বশীল, সে দেশে হরদম দুর্ঘটনা ঘটে না— অকাতরে যাত্রীদের প্রাণও দিতে হয় না।\nসড়ক দুর্ঘটনায় মৃত্যুতে শুধু আত্মীয়-স্বজন নন, দেশের বিবেকবান প্রতিটি মানুষ কষ্ট পান— নিজেরা তাদের এই কষ্ট নিয়ে কথা বলেন— বিরক্তি এবং ক্ষোভও প্রকাশ করেন। এতে নগরীর রাস্তায় বা সড়ক-মহাসড়কে দুর্ঘটনা-প্রাণহানির কোনো হেরফের হচ্ছে না। সড়ক দুর্ঘটনার একঘেয়ে আলোচনা কাটিয়ে ওঠা যাবে না, যদি না মজবুত-দায়িত্বশীল গণপরিবহন ব্যবস্থা গড়ে তোলা যায়।\nসড়ক দুর্ঘটনা নিয়ে সাধারণ মানুষ খুবই উদ্বিগ্ন ও ক্ষুব্ধ— এটা তাদের কথাবার্তায় বেশ বোঝা যায়। সেদিন বাসে এক যাত্রী বলছিলেন, আমরা গণপরিবহন ব্যবস্থা যে বুঝি না, এটা আমার মতো আধা-শিক্ষিতও দিব্যি বুঝতে পারে! আরেকজন বললেন, এটা কীভাবে বুঝলেন? আগেরজন জবাব দিলেন, এই যে এতক্ষণ আমাদের নিয়ে বাসগুলো রাস্তায় উবু হয়ে ঝিম মেরে ছিল— দেড় ঘণ্টায় শাহবাগ থেকে সোনারগাঁও পৌঁছলাম— এরপর বোঝার আর কি কিছু বাকি থাকতে পারে? আরেকজন যাত্রী ফ্লোর (যদিও ফ্লোরে তিল পরিমাণ জায়গা খালি ছিল না) নিয়ে বললেন, বিধি-ব্যবস্থা সুশৃঙ্খল হলে— শৃঙ্খলা রক্ষায় আন্তরিক হলে কম সম্পদ, কম সুযোগ-সুবিধা নিয়েও গতিশীল পরিবহন ব্যবস্থা গড়ে তোলা খুবই সম্ভব। এদেশে এমন বহু অল্পে তুষ্ট পরিবার অল্প সামর্থ্য দিয়েও ভদ্রস্থ জীবনযাপন করছেন এবং সামনে এগিয়ে যাচ্ছেন। তাদের নজির লক্ষ্য করে জাতীয় পর্যায়ে এর প্রয়োগ আমরা ঘটাতে পারছি কি না— এটা ভেবে দেখা দরকার। এর মধ্যে আরেকজন বলে উঠলেন, আমাদের কর্তাব্যক্তিরা তো হরহামেশা বিদেশে যান— দেখে শিখবেন কবে?\nআমার তখন মনে পড়ল বছর তিরিশেক আগে আমার এক বন্ধু কলকাতা ঘুরে এসে বলেছিলেন, কলকাতায় অ্যাম্বাসেডর ছাড়া কোনো গাড়ি নেই— এমনকি ঊর্ধ্বতন সচিবরাও ট্রামে অফিস করেন। আজ দেখা যাচ্ছে, ভারত বিশ্বের প্রায় সব গাড়িনির্মাতা দেশের নানা ব্র্যান্ডের গাড়ি তৈরি করে বিদেশে রফতানিও করছে— সে দেশে নতুন গাড়ির দাম আমাদের রিকন্ডিশন্ড গাড়ির অর্ধেকেরও কম। ওই সময় বা তার কিছু আগে আমরা একথাও তো শুনেছি যে, চীনে মন্ত্রীরাও নাকি সাইকেলে অফিস করতেন। আজকের চীনের দিকে তাকালে কী দেখতে পাই আমরা!\nরাজধানীতে ফ্লাইওভার-এক্সপ্রেসওয়ে-মেট্রোরেল আরো অনেক কাজ হচ্ছে। তবে এখন যা আছে— যতটুকু আছে, তাকে পুরোপুরি ব্যবহারের জন্য পাবলিক ট্রান্সপোর্টেশন সিস্টেম গড়ে তোলা এবং কার্যকরভাবে পরিচালনা করার অপরিহার্য কাজটি যে কোনো কারণেই হোক যেখানে হচ্ছে না, সেখানে এতসব আয়োজন সম্পন্ন হওয়ার পর রাতারাতি কার্যকর গণপরিবহন ব্যবস্থা কি গড়ে উঠতে পারবে? এটা বিশ্বাস করতে পারলে, তা নিশ্চিত সুখকর হতো। কেন বিশ্বাস করা যায় না, তারও ব্যাখ্যা আছে— যাদের জানার, তারা বেশ ভালোই জানেন। দেশে বড় সঙ্কট যদি কিছু থেকে থাকে, সেটা সিস্টেমের এবং সিস্টেম কার্যকর করার জন্য কঠোরভাবে বিধি-বিধান প্রয়োগের মাধ্যমে সংশ্লিষ্টদের দায়িত্বশীল করে তোলা। ঢাকার রাজপথে সুষ্ঠু গণপরিবহন ব্যবস্থা গড়ে তুলে ট্রাফিক-বিধির কঠোর প্রয়োগের মাধ্যমে যানজট নিরসনসহ দুর্ঘটনার রাশ টেনে ধরতে পারলে এই একটি কাজ সংশ্লিষ্ট সংস্থাগুলোর সাফল্যের বড় নজির হয়ে থাকবে— এটা নিশ্চিত করে বলা যেতে পারে।


একদিনের ডিসি! ট্র্যাফিকের দায়িত্ব সামলাবে হাওড়ার এই কন্যা – Indian Express Bangla\nHowrah News Howrah City Police Initiative Dc For A Day Award Bobby Das\nএকদিনের ডিসি! ট্র্যাফিকের দায়িত্ব সামলাবে হাওড়ার এই কন্যা\nএকদিনের জন্য হাওড়ার ডেপুটি কমিশনার (ট্র্যাফিক) পদে আসীন হলো হাওড়া যোগেশচন্দ্র গার্লস স্কুলের দ্বাদশ শ্রেণীর ছাত্রী ববি দাস। পথ নিরাপত্তা সুনিশ্চিত করতে হাওড়াবাসীকে সঙ্গে নিয়ে অভিনব প্রয়াস হাওড়া সিটি পুলিশের।\nBy: IE Bangla Web Desk\tHowrah August 26, 2019, 8:19:21 PM\nএকদিনের জন্য হাওড়া ট্রাফিকের দায়িত্ব পেল ববি। ছবি- অরিন্দম বসু\nযেমন কথা তেমন কাজ, আর মিলল হাতেনাতে পুরস্কারও। একদিনের জন্য হাওড়া ডেপুটি কমিশনার (ট্র্যাফিক) পদে বসল হাওড়া যোগেশচন্দ্র গার্লস স্কুলের দ্বাদশ শ্রেণীর ছাত্রী ববি দাস। চলতি মাসেই পথ নিরাপত্তা সুনিশ্চিত করতে হাওড়াবাসীকে সঙ্গে নিয়ে অভিনব প্রয়াস নেয় হাওড়া সিটি পুলিশ। আর সেই প্রয়াসের প্রথম পুরস্কার হিসেবে একদিনের জন্য হাওড়া শহরের ট্র‍্যাফিক নিয়ন্ত্রণের ভার তুলে দেওয়া হল ববির হাতে। সোমবার বিকেল থেকে মঙ্গলবার বিকেল পর্যন্ত হাওড়ার ট্র‍্যাফিক অধিকর্তার দায়িত্ব সামলাবে যোগেশচন্দ্র গার্লস স্কুলের ওই ছাত্রী।\nকী ছিল সেই অভিনব উদ্যোগ?\nপথ নিরাপত্তা নিয়ে সাধারণ মানুষকে সচেতন করতে গোটা অগাস্ট মাস ধরে পোস্টার, ব্যানার, প্রোডাক্ট ডিজাইন ইত্যাদি বিষয়ে এক প্রতিযোগিতার আয়োজন করে হাওড়া সিটি পুলিশের ট্র‍্যাফিক বিভাগ। সেই প্রতিযোগিতায় নগদ পুরস্কারের পাশাপাশি সেরা পোস্টার ডিজাইনারকে একদিনের জন্যে শহরের যান নিয়ন্ত্রনের দায়িত্বও দেওয়া হবে বলে ঘোষণা করা হয়। আর প্রতিযোগিতার ফলাফল ঘোষণা করে সোমবার হাওড়ার শরত সদনে এক অনুষ্ঠানে পুরষ্কার তুলে দেওয়া হয় বিজয়ীদের হাতে। পাশাপাশি পুরোদস্তুর পুলিশের পোশাক পরিয়েই একদিনের ডিসি ট্র্যাফিকের দায়িত্ব দেওয়া হয় ববি দাসকে।\nপ্রথম পুরস্কার তুলে দেওয়া হয় ববি দাসের হাতে। ছবি: অরিন্দম বসু\nডিসি ট্র্যাফিকের পদ পেয়ে আপ্লুত ববি বলে, “হাওড়াবাসীর কাছে আমার আবেদন, ট্র‍্যাফিক নিয়মের প্রতি সম্মান দেখান। গাড়ি বা পথচারী সকলের নিরাপত্তার জন্যেই নিয়ম মানুন।” এছাড়াও হাওড়ার প্রাণকেন্দ্র ময়দানে বসা মঙ্গলাহাট এবং যানজট নিয়ে একদিনের দায়িত্বপ্রাপ্ত ডিসির মন্তব্য, “ব্যবসায়ীদের কথা মাথায় রেখে পুরোটা না হলেও যতটা সম্ভব হাট সরিয়ে নিতে হবে।”\nআরও পড়ুন: অন্ধকার কাটিয়ে আলোর আশায় লড়াই হাওড়ার সুচরিতার\nএদিনের এই অনুষ্ঠানে উপস্থিত ছিলেন, রাজ্যের এডিজি ট্র‍্যাফিক বিবেক সহায়, হাওড়ার পুলিশ কমিশনার গৌরব শর্মা, হাওড়া সিটি পুলিশের ট্র‍্যাফিক বিভাগের ডেপুটি পুলিশ কমিশনার ওয়াই রঘুবংশি, রাজ্যের সমবায় মন্ত্রী অরূপ রায়, জেলা শাসক মুক্তা আর্য্য, হাওড়ার সাংসদ প্রসূন বন্দোপাধ্যায় এবং হাওড়ার প্রাক্তন মহানাগরিক ডঃ রথীন চক্রবর্তী সহ অন্যান্যরা।


ডায়াবেটিসের চিকিত্সা-নির্দেশনা – Bangla Health Tips\n৬ সেপ্টেম্বর দেশে পালিত হলো ডায়াবেটিস সেবা দিবস। এ দেশে চিকিত্সাক্ষেত্রে প্রবাদপ্রতিম পুরুষ এবং ডায়াবেটিক অ্যাসোসিয়েশনের প্রতিষ্ঠাতা জাতীয় অধ্যাপক মোহাম্মদ ইব্রাহিমের মহাপ্রয়াণ দিবস। এদিন গরিব-ধনী নির্বিশেষে সবাই এই প্রতিষ্ঠানে চিকিত্সা পাবে এবং অর্থের সংকটের জন্য কোনো চিকিত্সা না পেয়ে ফিরে যাবে না—এমন দৃঢ় সংকল্প করেছিলেন মহান এই মানুষ। এ ঐতিহ্য এখনো ডায়াবেটিক সমিতির সব প্রতিষ্ঠানে, বিশেষ করে ইব্রাহিম মেমোরিয়াল ডায়াবেটিক সেন্টারে (বারডেম) চলছে এবং ভবিষ্যতেও চলবে বলে আশা করি।\nঅধ্যাপক ইব্রাহিম ডায়াবেটিক চিকিত্সার যে সুবর্ণ সূত্রের সন্ধান আমাদের দিয়েছিলেন, তা হলো তিনটি ‘ডি’—মানে ডায়েট, ড্রাগ ও ডিসিপ্লিন। সেই সূত্রটি বিশ্বজুড়ে অনুসৃত। তবে ব্যক্তিভেদে, অবস্থাভেদে ও পরিস্থিতিভেদে বছর বছর চিকিত্সা-নির্দেশনা দেওয়া হচ্ছে, পরিবর্তনও হচ্ছে। ধারাটি যুক্তিসংগতও বটে। তবে অনেক সময় চিকিত্সা-নির্দেশনার জন্য বিভ্রান্তির সৃষ্টি হয়, মতানৈক্যও ঘটে বিজ্ঞানীদের মধ্যে।\nস্বাস্থ্যপরিচর্যার উন্নতির জন্য এ কাজ আপাতদৃষ্টে সহজই মনে হয়। গাইডলাইন বা চিকিত্সা-নির্দেশনা প্রণয়ন করা—কেমন করে বিশেষ কোনো অসুখের চিকিত্সা করলে সবচেয়ে ভালো ফল পাওয়া যাবে, আর এরপর চিকিত্সককে এটি অনুসরণ করতে বলা। পার্লামেন্টে স্বাস্থ্যপরিচর্যা নিয়ে যেসব দেশে বড় বড় বিতর্ক হয়, সেসব দেশেও এই কৌশল প্রয়োগ করেন পরিকল্পনাবিদ ও বীমা কোম্পানিগুলো।\nএর লক্ষ্য অবশ্য চিকিত্সার উন্নতি এবং সেই সঙ্গে এ ক্ষেত্রে অর্থব্যয় কমানো। তবে প্রতিটি রোগীর জন্য ভালো, এমন পথনির্দেশিকা অনেক সময় বেশ গোলমেলে হয়ে যেতে পারে। কোনো কোনো বিশেষজ্ঞ এমনও বলেন, এ ধরনের বড় আকারের জাতীয় পরিকল্পনায় বেশ বড় ঝুঁকিও থাকে। ইদানীং বিশ্বজুড়ে অন্যতম প্রধান রোগ ডায়াবেটিসের চিকিত্সা-নির্দেশনা নিয়েও একটি সমস্যা হয়েছে।\n২০০৮ সালে জাতীয় নির্দেশনা গ্রুপ হঠাত্ প্রত্যাহার করে নিল ২০০৬ সালে প্রণীত একটি বিতর্কিত ডায়াবেটিস স্ট্যান্ডার্ড, যাতে ডায়াবেটিসকে আগ্রাসী নিয়ন্ত্রণের জন্য সুপারিশ করা হয়েছিল। এই পরিবর্তনটি এল এই কারণে যে, বড় ধরনের একটি গবেষণা থেকে জানা গেল, কোনো কোনো রোগীর ক্ষেত্রে খুব দ্রুত রক্তের গ্লুকোজ নামিয়ে আনলে বা খুব বেশি নেমে গেলে রোগীর জীবনসংশয় পর্যন্ত হতে পারে।\nঅবশ্য নির্দেশনাটি যুক্তরাষ্ট্রের ন্যাশনাল গাইডলাইন। তবে একে নিয়ে আলোচনা প্রাসঙ্গিক এ কারণে যে, বিশ্বের নানা দেশে, এমনকি আমাদের দেশেও চিকিত্সা-নির্দেশিকা গ্রহণে যুক্তরাষ্ট্রের ন্যাশনাল গাইডলাইন এবং সে দেশের ডায়াবেটিক অ্যাসোসিয়েশনের নির্দেশিকা গুরুত্বের সঙ্গে বিবেচিত হয়ে থাকে।\nএ সিদ্ধান্ত গ্রহণের পর বিশ্বজুড়ে বিজ্ঞানীমহলে তোলপাড় হলো। অনেকে, যাঁরা ২০০৬ সালের এই নির্দেশনার বিরুদ্ধে ছিলেন, তাঁরা বেশ মুখর হলেন। মিশিগান বিশ্ববিদ্যালয়ের একজন ডায়াবেটিস বিশেষজ্ঞ রডনি এ হেওয়ার্ড বলেন, এই নির্দেশনার প্রণেতারা রোগীর ভালো করার চেয়ে বরং ডায়াবেটিসের দিকেই বেশি নজর দিয়েছিলেন। হেওয়ার্ডের মতো কড়া সমালোচকেরা এমনও বলেছেন যে এ ক্ষেত্রে ওষুধ কোম্পানিগুলো এই নির্দেশনাকে প্রভাবিত করেছিল, যাতে গ্লুকোজ কমানোর ওষুধ, যেমন—ইনসুলিনের মতো ওষুধের বিক্রি বাড়ানো যায়। ওয়াশিংটনের একটি সংস্থা ন্যাশনাল কমিটি ফর কোয়ালিটি অ্যাশিউরেন্স এই গাইডলাইনের প্রণেতা এবং ওই সংস্থা এ জন্য অর্থও পেয়েছিল এমন সংবাদও আছে। তবে সে সংস্থা এবং একই সঙ্গে সংশ্লিষ্ট বিশ্লেষকেরাও অবশ্য এমন তথ্য অস্বীকার করেছেন। হার্ভার্ডের মেডিসিন বিষয়ের অধ্যাপক জেরোমে ই গ্রুপম্যান বলেন, এমন ধরনের নির্দেশনা প্রণয়নের জন্য ওষুধশিল্প-প্রতিষ্ঠানের অর্থসাহায্য গ্রহণ অনুচিত।\nমূল সমস্যা হলো, এমন ধরনের অনেক নির্দেশনা প্রণীত হয় ক্লিনিক্যাল স্টাডিজের ওপর ভিত্তি করে, কিছু চিকিত্সা সাক্ষ্যপ্রমাণের ওপর ভিত্তি করে। আর এতে যদি ওষুধশিল্প-প্রতিষ্ঠান বা গোষ্ঠীস্বার্থের প্রভাব পড়ে, তাহলে সেটা উদ্বেগের বিষয়।\nএই বির্তকের সূচনা কীভাবে হলো? বেশ কয়েকটি গবেষণায় দেখা গেল, ডায়াবেটিসের রোগীরা তাঁদের রক্তের সুগার কড়াকড়িভাবে নিয়ন্ত্রণ করলে সুফলতা লাভ করেন। ফলে ২০০৫ সালে অন্যদের সঙ্গে মার্কিন ডায়াবেটিক সমিতি, ন্যাশনাল কমিটি অব কোয়ালিটি অ্যাশিউরেন্সকে গ্লুকোজ নিয়ন্ত্রণের একটি আগ্রাসী স্ট্যান্ডার্ড প্রণয়নের আহ্বান জানায়।\nআপাতদৃষ্টে গ্লুকোজ নিয়ন্ত্রণের ব্যাপারে এ ধরনের প্রস্তাব অর্থবহ মনে হওয়া স্বাভাবিক। রক্তে গ্লুকোজের মান বেশি থাকলে ডায়াবেটিসের কিছু জটিলতা হতে পারে; যেমন—অন্ধত্ব ও কিডনি নিষ্ক্রিয় হওয়া। আবার গ্লুকোজের মান বেশি কমিয়ে আনলে কিছু রোগী, যেমন—বয়স্ক লোক, রুগণ্ মানুষ—এদের হঠাত্ চোখে অন্ধকার দেখা, খিঁচুনি হওয়ার মতো ঘটনা ঘটতে পারে। বিশেষ করে হূদরোগী ও কিডনি রোগী, যাঁদের ডায়াবেটিসও রয়েছে, তাঁদের রক্তে গ্লুকোজের মান কত নিচে কমালে সুফল লাভ হয়, সেটিও বিবেচনার বিষয়। তাই নির্দেশনা প্রণয়নের আগে পূর্বাপর বিবেচনা, নিদানিক বিষয় পুনর্নিরীক্ষণ ও বিভিন্ন ক্লিনিক্যাল ট্রায়ালের যৌক্তিকতা স্বীকার্য। আর এ ক্ষেত্রে নিরপেক্ষ ও শৃঙ্খলমুক্ত মন নিয়ে বিশ্লেষণ বিশেষ প্রয়োজন।\nসূত্র: দৈনিক প্রথম আলো, সেপ্টেম্বর ৩০, ২০০৯\nPrevious Post: « হাত ধোয়ার অভ্যাস করুক শিশু\nNext Post: হিসাব করে খাচ্ছেন তো? »


Eidesh.com: নিউজ: ভৌতিক বিলবোর্ড ।। প্রভাষ আমিন\nভৌতিক বিলবোর্ড ।। প্রভাষ আমিন\nএইদেশ উপস্থাপনা, শুক্রবার, আগস্ট ০৯, ২০১৩\nকচ্ছপ আর খড়গোশের দৌড় প্রতিযোগিতার গল্পটি সবারই জানা। অতি আত্মবিশ্বাসি খড়গোশ মাঝপথে বিশ্রাম নিতে গিয়ে ঘুমিয়ে পড়ে। এই ফাঁকে কচ্ছপ পৌছে যায় গন্তব্যে। ঘুম ভাঙার পর খরগোশ হন্তদন্ত হয়ে ছুটে গিয়েও আর দেরিটা কাভার করতে পারেনি। অবিশ্বাস্য দৌড় প্রতিযোগিতায় জিতে যায় কচ্ছপ। গল্পটি মনে পড়লো আওয়ামী লীগের বিলবোর্ড প্রচারণার ধরন দেখে।\nগত ১৫ জুন চার সিটি করপোরেশন নির্বাচনের সন্ধ্যায় সম্ভাব্য ভরাডুবি আঁচ করতে পেরে ওবায়দুল কাদের তার ফেসবুক স্ট্যাটাসে লিখেছিলেন ‘ওয়েক আপ কল ফর রুলিং পার্টি’। কিন্তু সেই ওয়েক আপ কলে ঘুম ভাঙেনি আওয়ামী লীগ বা সরকারের। সেই নির্বাচন ও ওবায়দুল কাদেরের স্ট্যাটাসের পর ‘জেগে ঘুমালে কাউকে জাগানো যায় না’ শিরোণামে একটি লেখা লিখেছিলাম। ওবায়দুল কাদেরের ভাষায় ‘ওয়েক আপ কলেও’ যে আওয়ামী লীগের ঘুম ভাঙেনি, তার প্রমাণ তাদের দ্বিতীয় দূর্গ গাজীপুরেও ভরাডুবি। পাঁচটি সিটি নির্বাচনে ভরাডুবির পরও আওয়ামী লীগের আত্মবিশ্বাসের কোনো ঘাটতি চোখে পড়েনি। বরং তারা বারবার বলছিলেন, স্থানীয় নির্বাচন আর জাতীয় নির্বাচন এক নয়। নিজেদের সাফল্য বলার চেয়ে তারা বেশি ব্যস্ত ছিলেন খালেদা জিয়ার জন্ম ইতিহাস নিয়ে। হঠাৎ করেই যেন ঘুম ভাঙলো আওয়ামী লীগের। এক সকালে বদলে গেল ঢাকার দিগন্ত। রাজধানীর প্রায় সব বিজ্ঞাপনী বিলবোর্ডে মহাজোট সরকারের উন্নয়নের জোয়ার। ঢাকায় আপনি যেদিকেই তাকাবেন, চারদিকে শুধু মহাজোট সরকারের সাফল্য আর সাফল্য। খুবই ভালো উদ্যোগ। বিএনপিকে গালাগালি করার চেয়ে নিজেদের সাফল্য প্রচার। কিন্তু একটি ভালো উদ্যোগও যে কিভাবে ভাবমূর্তি ধ্বসিয়ে দিতে পারে তার একটি উদাহরণ হয়ে থাকবে এই বিলবোর্ড প্রচারণা। হিতে বিপরীত বুঝি একেই বলে।\nমহাজোট সরকার তাদের সাফল্য তুলে ধরছে, ধরতেই পারে, ধরাই উচিত। কিন্তু এই বিলবোর্ড প্রচারণা ঝড় তুলেছে রাজনীতিতে। আপত্তিটা হলো, মহাজোট সরকারের সাফল্য প্রচার করছে কে, কার বিলবোর্ডে? ঢাকার বেশিরভাগ বিলবোর্ডই সিটি করপোরেশনের মালিকানাধীন। তাদের কাছ থেকে ব্যবসায়ীরা বিলবোর্ড ভাড়া নেন। পরে ব্যবসায়ীরা সেটা ভাড়া দেন বিজ্ঞাপনদাতাদের কাছে। সপ্তাহ, মাস, বছর- এমন নানা হিসাবে বিলবোর্ড ভাড়া দেয়া হয়। সরকার বা আওয়ামী লীগ যদি এই প্রক্রিয়া অনুসরণ করে বিলবোর্ডে নিজেদের সাফল্য প্রচার করতো তাহলে কারো কোনো আপত্তি থাকতো না। কিন্তু অভিযোগ হলো, বিলবোর্ড প্রচারণার কাজটি করা হয়েছে স্রেফ গায়ের জোরে, কোনোরকম আইন-কানুন, নিয়ম নীতির তোয়াক্কা না করে। কিন্তু সমস্যা হলো আপনি এই বেআইনী কাজের জন্য কাকে ধরবেন? ধরার কোনো সুযোগ নেই। কারণ কোনো বিজ্ঞাপনেই কারো নাম নেই। সাধারণত সরকার বা দলের শীর্ষ মহলের নজর কাড়ার জন্য অনেকেই বিভিন্ন ব্যানার-পোস্টার-ফেস্টুন-বিলবোর্ড বানান। আর তাতে মূল কথার চেয়ে কার ‘সৌজন্যে’ তা লেখা থাকে অনেক বড় হরফে। তবে এবারই ব্যতিক্রম। মহাজোট সরকারের সাফল্য প্রচারের মহতী উদ্যোগের দায়ও কেউ স্বীকার করছে না। কোনো ব্যক্তির নাম নেই, কোনো সংগঠনের নাম নেই, কোনো প্রতিষ্ঠানের নাম নেই। যেন কোনো ভুত এসে একরাতে বদলে দিয়েছে ঢাকার দিগন্ত। আওয়ামী লীগ নেতারা বলছেন, এটা সরকারের প্রচারণা, সরকারই করেছে। আর স্বয়ং তথ্যমন্ত্রী বলেছেন, এর সঙ্গে সরকারের কোনো সম্পর্ক নেই। তাহলে কে করলো? আওয়ামী লীগ নেতা মোফাজ্জল হোসেন চৌধুরী মায়া বলেছেন, বিএনপির দুষ্টুরা সরকারের সাফল্য চোখে দেখে না। তাই যাতে তাদের চোখে পরে, সেজন্যই বড় করে সাফল্য প্রচার করা হয়েছে। তার ধারণা, শুভাকাঙ্খী জনগণের কেউ এই বিলবোর্ড লাগিয়েছে। কিন্তু নিজেদের পরিচয় গোপন করে সরকারের গুণগান প্রচারের মত এমন দাতা হাতেম তাই শুভাকাঙ্খী দেশে আছে বলে ধারণা ছিল না। বিলবোর্ডগুলো না হয় ভাড়া না দিয়ে জোর করে দখল করা হয়েছে। কিন্তু এগুলো বানাতে এবং লাগাতে তো টাকা লেগেছে। অনুমান করি সেই অঙ্কটা কম নয়। ৫০ লাখ টাকার আশপাশে হবে। তো এই টাকাটা জোগালো কোন গৌরী সেন?\nআওয়ামী লীগের ভুত শাখার কর্মীরা যেভাবে প্রচারণায় মাঠে নেমেছে তাতে ঈদ মাটি হয়ে গেছে বিলবোর্ড ব্যবসায়ীদের। কারণ প্রচারণা দৃশ্যমান না হলে তো বিজ্ঞাপনদাতারা তাদের টাকা দেবেন না। ঈদের আগে এ যেন তাদের মাথায় বিলবোর্ড ভেঙে পড়ার সমান। ক্ষতিগ্রস্তরা কার কাছে যাবেন, কার কাছে বিচার চাইবেন? কমনসেন্স বলে তাদের উচিত সিটি করপোরেশনের কাছে গিয়ে প্রোটেকশন দাবি করা বা পুলিশের কাছে যাওয়া বা আদালতে যাওয়া। কিন্তু সব জায়গায় এখন ঈদের ছুটি। তাই প্রতিকার পাওয়ার আইনী সুযোগ নেই। বিলবোর্ড ব্যবসায়ী বা বিজ্ঞাপনদাতারা তো আর ভুতদের মত শক্তিশালী নয় যে ভৌতিক বিজ্ঞাপনগুলো তুলে ফেলবেন। প্রতিকার চাইতে চাইতে, পেতে পেতে সময় গড়িয়ে যাচ্ছে; ক্ষতির পরিমাণ বাড়ছে। একজন বিলবোর্ড ব্যবসায়ী বলেছেন, আমরা কার কাছে বিচার চাইবো? যার কাছে বিচার চাইবো বিলবোর্ডে তো তারই ছবি। তিনি নিশ্চয়ই প্রধানমন্ত্রীর কথা বোঝাতে চেয়েছেন, বলতে চেয়েছেন সরকারের কথা। তাই তো বাংলাদেশে কার বুকের পাটা কত বড় যে বঙ্গবন্ধু আর শেখ হাসিনার ছবি নামিয়ে ফেলবে। তাই প্রতিকার চাওয়ার বা পাওয়ার কোনো সুযোগ নেই এখানে। দেশটাকে কেমন মগের মুল্লুক, মগের মুল্লুক লাগছে। সবাই দেখছে, জানছে; কিন্তু কেউ দায়িত্ব নিচ্ছে না, কেউ ব্যবস্থা নিচ্ছে না। একজনের ভাড়া করা বিলবোর্ড আরেকজন দখল করে ফেলবে- এটা কিভাবে সম্ভব? যদি কেউ দায়িত্ব না নেয়, তাহলে সরকারের উচিত অবিলম্বে গায়ের জোরে লাগানো এসব বিলবোর্ড উচ্ছেদ করা। এটাই আইনের শাসনের কথা, সুশাসনের আকাঙ্খা। এসব বিলবোর্ডে আওয়ামী লীগের অনেক সাফল্য উল্লেখ করা হয়েছে। কিন্তু পুরোটাই ম্লান হয়ে যায়, আইনের শাসনহীনতায়। সুশাসনই যদি না থাকে তাহলে আর এত সাফল্য প্রচার করে লাভ কি। বিলবোর্ডে লাগানো কথাগুলো যদি সত্যিও হয় তাও যেন মানুষ বিশ্বাস করতে চাইছে না। শুধু ভালো কাজ আর উন্নয়ন দিয়ে যে পাশ করা যায় না, তা তো চার সিটি করপোরেশন নির্বাচনেই দেখা গেছে। মহাজোট সরকারের অনেক ভালো কাজও হয়তো এভাবেই অজানা কারো বোকামিতে চাপা পড়ে যাবে।\nআমার ধারণা, হঠাৎ করেই ঘুম ভাঙে আওয়ামী লীগ নেতাদের। খড়গোশের মত তারা দেখতে পান, আরে সময় তো শেষ, এত যে কাজ করলো সরকার তার কিছুই তো প্রচার করা হলো না। সময় যেহেতু কম তাই প্রচারণায় একেবারে ভাসিয়ে দিতে হবে। প্রচারণায় ভাসাতে গিয়ে এখন নিজেদেরই ভেসে যাওয়ার জোগাড়। সরকার বা আওয়ামী লীগের শীর্ষ কারো নির্দেশেই হয়তো এই অভিনব বেআইনী প্রচারণার পরিকল্পনা। কিন্তু আমি নিশ্চিত সরকার বা দলের যেই এই প্রচারণার নির্দেশ দিয়েছেন, তিনি অন্যের বিলবোর্ড দখল করার নির্দেশ দেননি। ধরে আনতে বললে বেধে আনার প্রবণতা তো আমাদের পুরোনো। আওয়ামী লীগের উচিত হবে অবিলম্বে এই ঘটনার জন্য দায়ীদের খুঁজে বের করা এবং স্যাবেটাজ করার দায়ে তার বিরুদ্ধে ব্যবস্থা নেয়া। সাংবাদিকদেরও উচিত হবে অনুসন্ধান করে বের করা, কারা আওয়ামী লীগের এই শুভাকাঙ্খী? প্রথম দুয়েকদিন আওয়ামী লীগ নেতারা একটু দ্বিধান্বিত থাকলেও এখন তারা বিলবোর্ড রাজনীতির পক্ষে আজান দিয়ে নেমেছেন। দপ্তরবিহীন মন্ত্রী সুরঞ্জিত সেনগুপ্ত বলেছেন, সবে তো শুরু। এই বিলবোর্ড ছড়িয়ে দেয়া হবে সারাদেশে, জেলায় জেলায়, ইউনিয়নে ইউনিয়নে, ওয়ার্ডে ওয়ার্ডে। হায় হায়, তার মানে আওয়ামী লীগ কি সারাদেশ দখল করে ফেলবে! নৌকা ডোবাতে কয়জন সুরঞ্জিত লাগে?\nবিলবোর্ড কেলেঙ্কারির পর বিএনপি নেতারা রীতিমত ঝাঁপিয়ে পড়লেন আওয়ামী লীগের সমালোচনায়। কিন্তু হায়, এই লেখা যখন লিখছি, তখন জানা গেল, নেতারা প্রেসক্লাবে বড় বড় কথা বললেও বিলবোর্ড দখলে পিছিয়ে নেই বিএনপিও। আওয়ামী লীগের শুভাকাঙ্খীদের কবল থেকে যে কয়টি বিলবোর্ড রক্ষা পেয়েছিল, সেগুলোতে এখন শোভা পাচ্ছে বেগম খালেদা জিয়া আর তারেক রহমানের ছবি। বাহ্। বাংলাদেশে সবসময়ই খারাপ কাজের প্রতিযোগিতা হয়। সংসদে বিএনপির এমপিরা খারাপ কথা বললে, আওয়ামী লীগের সাংসদরা দ্বিগুণ খারাপ কথা বলে তার জবাব দেন। এবারের ভৌতিক বিলবোর্ড কেলেঙ্কারি আমাদের মনে করিয়ে দেয় বিএনপি আমলে রাজধানীর বিলবোর্ডের একচেটিয়া ব্যবসার কথা। তখন নাকি বিলবোর্ড ব্যবসা নিয়ন্ত্রণ করতেন ছোট রাজপুত্র আরাফাত রহমান কোকো। একটি খারাপ কাজকে আরেকটি খারাপ কাজ দিয়ে টেক্কা মারার এই অসুস্থ প্রবণতা থেকে কবে মুক্তি পাবে আমাদের রাজনীতি?\n*পরিবর্তন ডটকম-এও প্রকাশিত।\nপ্রভাষ আমিন, এডিটর, নিউজ এন্ড কারেন্ট এফেয়ার্স, এটিএন নিউজ।\n৮ আগস্ট, ২০১৩


ফেব্রুয়ারি 28, 2019 ট্রেডিং স্ট্রেটিজি লেখক রবিউল সৈয়দ 51608 দর্শকরা\nপ্রাইভেসি সম্পর্কিত আইনের কারণে সিবিএসএ কোন ব্যক্তিকে বহিষ্কার সম্পর্কিত মেটাট্রেডারের জন্য নির্দেশকসমূহ তথ্য প্রকাশ করে না। ফলে বেশিরভাগ কানাডীয়কে কেবল সংবাদমাধ্যমে মাঝেমধ্যে প্রকাশিত তথ্য পেয়েই সন্তুষ্ট থাকতে হয়। টরস্টারের পাওয়া তথ্যের ফলে এই দেশ থেকে জোর করে বের করে দেয়া লোকেদের সম্পর্কে বিষয়টি জানা সম্ভব হচ্ছে।\nইউরোপের এ জাতীয়তাবাদের নেশায় মত্ত হয়েই কেউ ঘোষণা করে “জার্মানী সকলের উপর” কেউ দাবী করে “আমেরিকা খোদার নিজের দেশ।” কেউ বলে “ইটালীবাসী হওয়াই ধর্মের মূলকথা।” কারো মুখে এ ঘোষণা শ্রুত হয় যে, “শাসন করার জন্মগত অধিকার একমাত্র বৃটিশের।” এভাবে প্রত্যেক জাতীয়তাবাদী ব্যক্তিই একটি ধর্মমতের ন্যায় এ মত পোষণ করে- “আমার দেশ-ন্যায় করুক, কি অন্যায়” (My country Wrong or right)। বস্তুত জাতীয়তাবাদের এ উন্মাদনা বর্তমান দুনিয়ার মানবতাকে নির্মমভাবে অভিশপ্ত করেছে। এটা মানব সভ্যতার পক্ষে সর্বাপেক্ষা অধিক মারাত্মক। এটা মানুষকে নিজ জাতি ছাড়া অন্যান্য লোকদের পক্ষে হিংস্র পশুতে পরিণত করছে। একটি অত্যন্ত দক্ষ অভ্যন্তরীণ নিয়ন্ত্রণ বা নিরীক্ষা সেবা সৃষ্টি।\nকিন্তু সত্যকে সম্যক প্রতীয়মান করিয়া তুলিবার জন্য কিয়ৎপরিমাণে ভারের আবশ্যক, সেটুকু ভারে কেবল সত্য ভালোরূপ অনুভবগম্য হইয়া হৃদয়ের আনন্দ উৎপাদন করে; কল্পনাজগৎ মেটাট্রেডারের জন্য নির্দেশকসমূহ প্রত্যক্ষবৎ দৃঢ় স্পর্শযোগ্য ও চিরস্থায়ীরূপে প্রতিষ্ঠিত বোধ হয়। একদিন জারভিস ল্যাংডন, স্যামকে ডেকে এমন পাঁচজন লোকের নাম বলতে বললেন যাঁরা স্যামকে সুদুর পশ্চিম অঞ্চলে চিনতেন । এরা সব খনিমজুর টাইপের হলেই ভালো হয় (জারভিস ল্যাংডনের ধারনা ছিলো, স্যাম ওরকম জীবনই পশ্চিমে কাটিয়েছেন) । এব্যাপারে স্যাম কোন কারচুপি করলেননা।\nআমি আপনাকে আমার সুইং ট্রেডিং পদ্ধতি এবং প্রযুক্তিগত বিশ্লেষণ সম্পর্কে অনুশীলন করার সুযোগ দেবার জন্য আপনাকে ধন্যবাদ জানাতে চাই। আমি 1 থেকে4পাঠ্য পাঠ করিবার পরে, আমি আপনাকে একটি চূড়ান্ত পাঠ্য প্রদান করব যা এখনও পর্যন্ত সর্বাধিক এবং মেটাট্রেডারের জন্য নির্দেশকসমূহ মূল্যবান বলে প্রমাণিত হয় - সোয়িং ট্রেডিং এর 11 টি আদেশ। প্রশ্ন১১: ভ্যাকসিন দেয়ার পর কি জ্বর আসতে পারে?\nপাওয়ারভিআর ৫৪৪ জিপিউ, কোয়াড-কোর। এ সময়ের প্রায় সব এইচডি গেম সাপোর্ট, ২-৩ টা ছাড়া বাকি সব সর্বোচ্চ গ্রাফিক্সে খেলা যাবে। যেমন পণ্য উত্পাদন জন্য, প্রথমত, কাঁচা উপকরণ, কাঁচা, কম মানের ফল নির্মূল করা প্রয়োজন। তারপর চামড়া, বীজ এবং অন্যান্য অপ্রয়োজনীয় অংশ মুছে ফেলা হয়। পরবর্তীতে, কাঁচা মাল ধুয়ে, চূর্ণ, নরম এবং সিল করা হয়। একটি বিশেষ পরিস্কার ইউনিট, কাঁচামাল একটি porridge রাষ্ট্র থেকে চূর্ণ করা হয়। তারপর রেসিপি সঙ্গে মিশ্রিত, ভর থেকে বাতাস অপসারণ, উত্তপ্ত, একটি sterilized ধারক পাঠানো এবং সাবধানে বন্ধ।\nযদি সহজ করে আমার ভাষায় যদি বলি তা হলঃ অন্য মানুষ বা কম্পানির কোন পন্য বিক্রয় করে দিয়ে, সেই বিক্রিত মূল্য থেকে একটা কমিশন নেওয়াই এফিলিয়েট মার্কেটিং “। আরো সহজভাবে বললে এফিলিয়েট প্রোগ্রামটি হচ্ছে অন্য কোন কোম্পানীর হয়ে প্রচার করা। কোন ধরনের লোভনীয় অফার টাইপের কিছু করা যাবে না। এতে বেকে বসে অনেক ব্লগার।\nইমারতের বিভিন্ন অংশ: সংজ্ঞা ও প্রকারভেদ,ইমারতের বিভিন্ন অংশের বর্ণনা, Foundation, Plinth,Wall,Column, মেটাট্রেডারের জন্য নির্দেশকসমূহ Floor, Door, Window, Arch, Stair, Stair Case, Railing, Sunshade, Lintel, Cornice, Roof, Parapet, Copying, Building Finishes (Plaster, Painting, Burnish, Pointing), Building Services (Water & Electricity Supply, Sewerage system, Air condition etc.), Sub-Structure & Super-Structure. পর্দার শীর্ষে "সম্পাদনা" বিভাগটি খুলুন এবং "পরবর্তী খুঁজুন" নির্বাচন করুন।\nবনজীবী প্রাণবন্ত প্রকৃতির মৌসুমী আইন সাপেক্ষে: গাছ, শাবকদের মৌসুমী চেহারা, পাশাপাশি বনভূমি (মাশরুম, বেরি, গুল্ম, পতিত সূঁচ এবং পাতা) রয়েছে; প্রাণীটির জীবনধারাও ঋতুভাবে অভিযোজিত প্রকৃতির (উদাহরণস্বরূপ, বাদামী বিয়ারের হেজেনেশন, হেজহগ, বসন্ত-গ্রীষ্মকালে বিভিন্ন প্রাণীদের সহজাত প্রজনন, মোল্ডিং, ফীড সংরক্ষণ ইত্যাদি)। অ্যালকোহলযুক্ত রিবোক্সিনের যৌথ ব্যবহারটি প্রতিকূল লক্ষণগুলির বিকাশ ঘটায় এবং এটি বিভিন্ন ধরণের জটিলতা এবং প্যাথোলজিক্যাল বিচ্যুতির কারণ হতে পারে তা উল্লেখ করাও গুরুত্বপূর্ণ। "অ্যালকোহল" শব্দটির অর্থ এলকোহলযুক্ত পানীয়গুলির চেয়ে সব ধরণের মদ্যপ পানীয় বোঝায়।\nএটি শুধুমাত্র ছোট সংখ্যার সাথে কাজ করা সম্ভব হবে, কারণ যখন এটি যোগ করা হয় তখন ওভারফ্লোের সম্ভাবনা ছোট। যাইহোক, এই সংখ্যা সংখ্যা এবং গণনার নির্ভুলতা সঠিকতা হ্রাস বাড়ে। অতএব, তারা সর্বদা সংখ্যার ব্যবহার করতে চায় যার মান সর্বাধিক মানের কাছাকাছি। যাইহোক, তাদের উপর নিম্নলিখিত নিষেধাজ্ঞা আরোপ করা হয়: 1) দুটি সংখ্যার সমষ্টি পরম মান এক হতে হবে; 2) পরম মান ডিভাইজার লভ্যাংশ চেয়ে বড় হতে হবে। আর্টিফিসিয়াল ইন্টেলিজেন্স (Artificial intelligence, AI) এর কথা একালে আমরা অনেকে শুনেছি। যন্ত্র বা রোবটকে মানুষের বুদ্ধিতে চলার মত করে তৈরি করা। মানুষের শ্রম কম লাগবে। আর এর বিকল্প হিসেবে রোবট সে কাজ করবে। যেমন “রোবট রেস্টুরেন্ট” – মানে এখানে কাস্টমারকে রোবট ঘুরে ঘুরে খাওয়া সার্ভ করছে, অর্ডার নিচ্ছে – এটা আমরা অনেকেই দেখেছি।\nমূলধন যোগান ক্যালেন্ডার গুরুত্বপূর্ণ ঘটনা একরকম কোট প্রভাবিত করতে পারে যে একটি তালিকা রয়েছে। ঘটনার গুরুত্ব ছাড়াও প্রকৃত দাম পূর্বাভাস পরিবর্তন নির্দেশ করে। ছাত্রছাত্রীদের চারপাশের উন্নয়নের জন্য উৎসাহিত করা এবং বিদেশী শিক্ষার্থীদের অসামান্য অবদান রাখার জন্য অনেক উদ্যোগে বৃত্তিমূলক কর্মসূচি মেটাট্রেডারের জন্য নির্দেশকসমূহ প্রতিষ্ঠা করা হয়েছে। এন্টারপ্রাইজ বৃত্তি চীন এবং অন্যান্য কাউন্টির মধ্যে ক্রস সাংস্কৃতিক বিনিময় এবং বন্ধুত্বপূর্ণ যোগাযোগ প্রচার করার লক্ষ্যে। আরো বিস্তারিত জানার জন্য CUCAS চীন বৃত্তি ওয়েবসাইট দেখুন দয়া করে।